May Thla Chung Ah SAC Ralhrang An Thah Mi Hna Hi A Tam Taktak Mah Zat Bak Hi An Thah Hna – Buanchukcho\nMay Thla Chung Ah SAC Ralhrang An Thah Mi Hna Hi A Tam Taktak Mah Zat Bak Hi An Thah Hna\nJune 1, 2021 admin RAMCHUNG THAWNG 0\nMay 1-31 tiang ah Myanmar ramchung ah hmun kip ah SAC ralhrang le an hnuzul pawl minung 577 an thi, tiah BAP nih cazin a lakmi a langhter. Ralzam ah a thimi SAC ralkap pawl lawng si loin SAC ralhrang hnuzul khua/sang uktu le dalan pawl zong an relh chih hna.\nMay thla chung lawng ah 577 an thi i, a dang minung 378 hi hliamhma an pu hna. Ni khat ah minung 18 rate in an thi. Cun, May thla chung ah peng kip le khua kip ah a cangmi mipi rungvengtu ralkap bu, tlangcungmi hriamtlaitu hna le SAC ralhrang karlak kahdohnak voi 289 a chuak.\nAbikin, Kachin, Kaya, Kayin, Chin, Shan, Magwe ramtthen le Sagaing ramtthen pawl ah kahdohnak a tam i, cuka hmun pawl ah cun SAC ralhrang a thimi an tam hna. Cun, Yangon tibantuk Kawlrawn chung khuapi pawl ah uknak lei zung le dalan inn bomb puah a tam i, thah a tongmi khua uktu/sang uktu le dalan pawl an um len.\nA cunglei May thla chung SAC ralhrang a thimi le hliam a pumi cazin hi Myanmar ramchung zumhtlak Media pawl nih an tarmi Data pawl cherhchan in BAP nih a lakmi a si. Nizaan May 31 i, Kayin ramkulh, Demoso peng, Kungtha khua kahdohnak lawng ah SAC ralhrang 80 hrawng an thi.\nAtu bantuk in SAC ralhrang lei a thimi an tam tuk nain SAC thawngzamhnak Myanmar Alin le Kye Mon tibantuk ah a thimi milu fiang in langhter a um ballo. chinjournal\nthawngpang dang : China Ram Ah Fa Pathum Hrin A Ngah Cang\nVulei cungah milu tam bik million 1397 umnak China ram cu nuva hna nih fa pathum ngeih khawh a si cang lai tiah China Xinhua news agency nih a chim.\nChina Communist cozah nih an ram chung milu karh a rantuk ding khamhnak caah Tuluk nuva hna cu fa 1 nak tam ngeih khawh a si lo tiin 1980 ah khan phung an rak ser caah mi tampi cu cozah sualphawt ding tih in nau hrawhnak tampi a chuah ter.\nVulei thancho ning le an ram ah rian a tuan kho mi le tar an karh ning an zoh tikah fa pakhat lawng ngeih khawh nak phung cu 2015 ah khan fa 2 ngei khawh a si tiin remh than a rak si.\nAmah belte cu kum 2020 Taluk ram milu rel nak an zoh tikah 2019 kum nakin hngakchia a chuak mi 12 million in an tlawm ti an hmuh. Mah hi kumhra bu paruk chungah minung an karh tlawm bik dirhmun a phan.\nKamkhat lei in tar an karh rantuk tikah 2000 kum nakin za ah pahra in an phanh tikah an ram thanchonak cu an rak i timh ning a si kho ti lai lo tiin mithiam pawl nih an hmuh caah Nuva tuakkhat nih fa pathum ngeih khawhnak phung cu China President Xi Jingping nih communist party meting ah a pom tiah theih a si. Ref; nbcnews. thechinpost\nZaangfak Tuk An Si E : Kayin Ralzaam pawl Thailand Ram Caw-inn ah an i Dor Hna (+Hmanthlak Pawl)\nNa Pasal/ Na Ttapa Zu Ding Bak Ti Hlah Ti N aDuh ve Ah Cun Hi Thil Hi rak Tuah Ve Law Rak i Cawm Ve Thatnak A Chuahpi Ve Hrim Lai


Obama Cozah Nih Muslim Terrorist An Rak Bawmh – Hakha Cherry\nObama Cozah Nih Muslim Terrorist An Rak Bawmh\nUS Senate nih Obama cozah chan lio ah musliam ralhrang sin ah bawmhnak indirect in an pek le pek lo kherhhlainak an tuah i, tuchun ah US Senate Finance Committee Chairman Chuck Grassley (R., Iowa) nih report an chuahmi cu a phuan. Obama cozah nih Al-Qaeda ralhrang he a peh tlaimi, Islamic Relief Agency (ISRA) ralhrang cu World Vision sin in 2014 ah an rak bawmh hna tiah report an chuah.\nUS cozah nih Islamic Relief Agency (ISRA) timi bu le an hruaitu Maktab al-Khidamat, cu sanction an rak tuah cangmi a si. Mah hna bu an hnulei in a control tu hna cu Osama Binladin a rak si.\nMah kong hi 2019 ah National Review article ah an rak tial i, Obama cozah nih US$ 200,000 grant a pek hna i, Word Vision hmang in an rak kuat hna ti a si. Obama hi apa, Africa Kenya miphun, Muslim a si. Mi tampi nih Obama hi a phungmen khrihfa a si lai, a thinlung taktak hi cu Muslim a si lai tiah an zumhmi a si.\nISIS ralhrang hna nih Syria ram le Iraq ram ah khrihfa tampi an hngawng an pheh hna lio ah Obama nih action faakpi in a rak la duh lo. US General Michael Flynn nih ISIS ralhrang pawl ci hmih dih a duh hna nain Obama nih a rak duh lo caah an ruahnak a rak i kalh i, a rian in a rak chuak. A hnu ah Donald Trump nih National Security Advisor ah a thim. A rian a tuan hlan deuh ah Obama minung pawl le FBI pawl nih a sualnak an kawl i, Ukrain palai phone na chonh ti ruangah taza an cuai i thong an thlak. Asinain biaceihbawi nih a sualnak ka hmu lo tiah a thlah cang nain cunglei biaceihzung ah an chuahpi than i bia an ceih thlu hlan ah President Trump nih amnesty a pek. Crdit-Salai Lairamthang\nPathian kai lawm, na min thiang kan thangthat.\nYLA/YMA nih misual thilak in hremnak nawl an ngei lo.


A tu Miss Myanmar kan cawi san mi nak in tha deuh in tah kan Cawi sang ve hnga maw? – Hakha Cherry\nCAWISAN AWK TLAK CAWISAN Mah le mah zei a rel set lomi miphun, miphun dang ahleihluat in zohsan a hmangmi miphun si cu kan tefa caah ka duhpiak hna lo.\nLaimi si ruangah niam deuh, miphun dang si ruang ah san deuh timi lungput cu sal lungput a si, minung cio kan si, hrinnak ah kan i rual; Pathian sermi ciocio kan si ti hi kei ka pomning a si.\nCawisan awk a tlakmi paoh cawisan cu kan nunzia ah a ttha tuk teh. Kan Laimi zawn bel ah i soisel ah cun kan khul a rang ngai lio ah cawisan awk tlak cawisan bel kan chambau deuh ko rua.\nKei ka mit ahcun cawisan awk tlak i ka ruahmi hna lak ah vawleipi pommi medical doctor tehna, nurse tehna, lawyer tehna le thiamsang dangdang kan miphun hmai a hngaltertu pawl khi an i tel. Hi bantuk minung pawl hi cawisan kan daithlang deuh rua; kan daithlang man nih a hun chuahpi khawhmi thil an um. Cucu anmah bantuk si ve duhnak thinlung kha kan tefa mit le thinlung a luh a har kho; zeidang thil pumrua dawh lei le hlasak lei phun tu an lung a lut deuh men lai. Hihi an nu le pa tuahsernak phichuak a si kan ti khawh lai. Kan miphun a tenau timi lungput kha kan i hngalh lo kar ah a ronhtu kan si men lai.Credit-Salai B Chan Khar


Lawmh a um kho tak tak, Pu Biak Awi & Siang Par chungkhar nih CNF/A rianttuannak caah thil Sunglawi tak tak an tuah!! – Kawltu Team\nLawmh a um kho tak tak, Pu Biak Awi & Siang Par chungkhar nih CNF/A rianttuannak caah thil Sunglawi tak tak an tuah!!\nMarch 19, 2021 March 19, 2021 Amon Ka Si\nRelchap: Chinmi 4 Ralkap kutin an nunnak a liam cang.\nChin mi minung 4 bak Kalay ah Kawl Ralkap nih an thah cang hna. Lung a fak kho tak tak. Irrawaddy news nih cun fiang tak tak in hi kong hi a langhter. Ralkap sual ruang ah Chin minung 4 thah an si cang i a dang minung 10 tluk cu hliamhma an ing. A fak hrinhrang ko.\nHi ithahnawnnak hi Kala Townshiop, Sagaing Region i a cangmi a si. Zahan (Wednesday) tiang khan ithahnak hi a tlung. Ralkap duhlonak lam zawh hi Kale ahcun Feb 7, ralkap nih aanaa a ting hnu a ni 6 nak ah an thok.\nRalkap lei nih March 2 khan cawlcangh hram an thok cang. Cu ka cun kum 18 pa te an rak thah. Cun Chin minung 4 dang zahan khan thah than an si. Zahan i kawl ralkap Palik le Mipi buainak hmun hi Chin mi tampi um nak Tar Han khuate hrawng ah a si.\nLam zawhtu minung 30 hna cu an zaam cuahmah lio le bawmchan dingin ambulance a rat cuahmah lio ah hi thil hi a cang. A thi hmasa bik Pa hi a nau nu chanh a timhnak lei ah amah tu kah a tong.\nCun Lung a fak tukmi Chin lamzawhtu hna nih cun lampi an kham. Hi ka hin minung 2 Ralkap nih an kah than hi a si. Atu tiang ah Kale i Chin mi a thimi hna hi minung 4 an si. Cu hna lak ah minung 1 hi a min langhter a si lo. A dang minung 3 nunnak a liammi hna cu:\nSalai Cung Lian Ceu (kum 25)\nPu Cin Khanh Mang (kum 27)\nSalai Do Suan Kim (kum 20), hna hi an si.\nSalai Cung Lian Sang hi Kalaymyo, Taungphila sang ah ah khua a sami a si. Pu Cin Khanh Mang hi fa pathum a ngeimi a si i, Khaikam khua ah chungkhar he khua a sami a si. Salai Do Suan Kim hi Tedim peng, Tezang khuami a si.\n← Tuzarh chungah Kan Chinmi 4 Bak Ralkap Nih An Kan Thah Piak Cang Hna! (Tuar a har tuk ee)\nSiangakchia hna nih An Uniform bak he Ralkap uknak duhlonak lam an zawh. (Uar An Um Kho Tak Tak!) →


US: Israel Cozah Nih A Duh Ah Cun West Bank Ram Vialte Hna Cu Ka Ram A Si Tiah A Lak Khawh – Chin Miphun Tlangau\nAmerican cozah Official hna nih cun Israel nih midang bantuk in t’hatlo nak tuah a duh ah cun West Bank ram vialte hna cu kei mah ta,kei mah ram a si tiah humhak nak nawl a nei tiah an chim.cun US ambassador David Friedman nih cun Palestine mi sual pawl hna nih Israel nih a hngah cuahmah mi West Bank ram chungah buaibainak an chuahter peng mi cu ningcanglo thil a si tiah a chim.\nCun,a ngaingai tiah cun Israel nih Palestine miphun hna bantuk in t’hatlonak le buaibainak cu tuah duh sehlaw West Bank ram vialte hna cu ka ta a si,ka hmun le ka ram a si tiah chim khawh nak nawl le humhak khawh nak nawl a nei tiah a chim. zeicah tiah Israel nih West Bank ram cun Paletine kut in a rak lak mi a si i hi thil kongah ningcang tein cu bantuk biachim khawh nak le humhak khawh nak nawl a neih tiah a chim fawn.\nUS ambassador David Friedman photo.\nCun US ambassador David Friedman nih West Bank ram kongah mah bantuk bia a chim ruangah cun Palestine cozah nih cun US ambassador David Friedman nih Palestine cu a huat i Israel tu a t’anh hna tiah an chim cawlh ve.cun Palestine Liberation Organization member a si mi Hanan Ashrawi nih cun Israel nih Palestine ram a si mi West Bank ram a humhak pengmi cu Israel cu mifir an si tiah namneh nak kan tuah cang tiah a chim.\nWest Bank ram hi 1967 lio i Six Day ralpi a rak thawh lio ah khan Israel nih Palestine cozah kut in a rak lak mi ram a si i Israel nih cu ri thawk cun a tu tiang hi West Bank ram cu a mah zohkhenhnak tangah a chiah i,Palestine nih Israel kut in lak t’han an timh i buaibainak an tuah peng mi hi a si tiah an chim.


Kan Laimi Pacan pawl le Kawlsal: An sinak a ruang pathum – Chin World News Evening\nOctober 24, 2019 Salai Van Chin News\nKa nau le pawl nih țial ko tiah awlawk an ka chonh i van țial ko ning law. Kawlsal ti tikah hin sal kan si țung lo nan ti lai. A timi bak kha cu salhrin,salfa na si caah chanthar salsinak na pemh khawh lo bia a si. Hakha kan zalam ah kawl PK le Palek an um chung paoh cu a tawifiannak tein Sal kan sinak tehte a si ko. Zung lutlai kip kawl an simi kong chin ahcun Sal santlailo kan sinak tehte a si. Hi ti hin sal si pengnak ding nih a kan hmelnak hi a chiat pa thum in ka langhter lai.\n1. Kan Lai mirum le upa tiah kan i bochanmi, Rangoon te hna ah khua a sa i Pastor ngan pipi hna, Tho puai le CND te hna i Laithuam he a țang tak pawl khi phunțanh Patriots bak hlah maw an si kan ti tikah Daw Suh ai hruh pimi lawngte an rak si. 2. Kan Lairam ah mifim le pacan bantuk i kan i ruahmi pipi hna USDP ah a hlikhong le a țangbik an simi hmuh tikah Laimi salfa,salhrin sinak a khu kai ko. 3. Laimi caah thih tu si lo in Aung San lem caah Laimi thah a ngamh mi hna kan bawi le ah an rak um rih. Aung San lem kongah duhlonak langhter a um ahcun thongthlak lawng cu chim hlah pakhat poah cu an kan thah ko lai cu.\nA chiattampi in langhter awk a um ko nain zarih seh law. Kei ka hmuhnak ahcun NLD si zong ah Lai limhang kai ter duhnak lungput he siahcun a poi lem lo. Kei zong NLD a rak țanhmi ka si ko. Nain Lai Limhang a tlaktertu Aung San siasal, le a dang tampi hmuh tikah lung a rawk. Țhanchonak lei an rian țuanmi ahcun a tha hrinhran. Hakha hrimhrim hi a si awk ding in an i papekmi cung ah lawmh a um. Lai party nih teinak hmu ve hna seh law Hakha caah Budget tampi an hmangve lai maw tihi ruah awk a um. Kanpalet le Hakha bang hna tlawmte lawng budget an danter ahcun loh a si ko. Hakha cu a let tampi in a tam peng awk a si lai. Credit: Mang Lian


Trump Dirkamhtu Biachim Ning Cu Thinphang Ngai Si Ko! Cang Hram Hlah Sehlaw Tha – Chin World News Evening\nPerlar ah ca an tar. January 19 ah hriannam he mitampi kan kan ram a dawmi diklak kan rathan lai, tiah ca an tar. Zeidah a cang te lai kei cu an dai lailo, tuchung an pil kate long a si ka rak ti kha nan i chinchiah ko lai. Ka dirpi bak Trump hi. Ara laimi zarh le thla ah hin tinung tuk thil a cang khomi a si.\nThil diklo tuk tuahmi cu ram a dawmi nih an thinlung ah an deihter kho hrimhrim lo e an ti. Zeidah kan cang te lai tihi thinlung thabat in kan um cio, hmailei kongah a tu kongah siseh mit in hmuhko bu in fiarko hi cu an ti. By Joseph Thawng Z Ting.\nRelchih: Thantlang ah COVID-19 mizaw pakhat hmuhchap a si: Chin Ramkulh Thantlang khua ah 2021 January 11 ah COVID-19 mizaw pakhat an hmuhchap tiah, January 11 ah kan theih. “Atu COVID-19 zawtnak A ngei thar mi hi Kawl miphun a si. Kalaymyo lei in riantuan ah Thantlang a ra mi a si.


UNHCR Nih Chin Mi Chung In UN Card Chuh Mi Kan Karh | Faiceu News\nInnpiChinmi KongUNHCR Nih Chin Mi Chung In UN Card Chuh Mi Kan Karh\nUNHCR Nih Chin Mi Chung In UN Card Chuh Mi Kan Karh\nSeptember 22, 2017 mark Chinmi Kong 0\nRak theihcia lengmang kha si ko, caan karlak chungte cu UNHCR thawngpang ah kan hun dai ngai nain 2013 lio ah UNHCR zung lut pawl cu a tu hi an card a thih cang caah renew ah a kalmi kan hun um pah len tthan cang.\n2013 zunglut pawl Renew (card nunter) ah a kalmi poh cu appointment catlap an rak pek hna, RSD ralzam sinak a tlak maw tlak lo timi biahalnak an tuah hna zapi cu an tlamtling ti lo, aruang phunphun in reject nak an rak pek hna.\nKan hnu zarh chung ahkhan minung 3 Card chuh an tong i a tu ni zong ah minung 3 thiam thiam Card chuh an tong tthan, cu lawng si lo RSD biahalnak ah appointment catlap pek mi pawl hi minung tamlak te an tang rih.\nPek ding mi minung kan tam chinchin rih lai Kan boruak hi a chiat chin lengmang caah kan card a nun chung te ah zaanghlei cawi in tangk kawl thiam le khawn thiam i zuam hna usih. Hmailei ah zeidah a cang lai kan thei lo asinain atutiang ahcun chiat lei kan panh cuahmah ko cu caah kan mah lei zong in a lamkip in timhtuah nak kan ngeih a herh chin lengmang.


Esther Caah Ti Bakin An Chim Cang Ko Hih, Na Thu Sawh Ko Rih Lai Maw? – Chin World News Evening\nEsther Caah Ti Bakin An Chim Cang Ko Hih, Na Thu Sawh Ko Rih Lai Maw?\nDecember 9, 2019 Salai Van Chin News\nHakha/Thantlang Kan Daithlang Bak Ko, Esther Caah Kan Cawlcang Lo Tuk: Hakha ummi Mino Buu nih kan farnu Esther caah Inn kip ah nan vah ding a si cang, Cawlcang cio cang uh, A herh lomi hmanh ah phaisa kan thawh cio tawn. Esther Vote caah Phaisa tlawmte cio thawnh hi kan sung hrimhrim lailo, Esther nih winner angah ahcun Chinmi vialte kan caah a si thiamthiam ko, Kan i cawisan pei a si cu.\nTukum Myanmar Idol cu Vote tambik a hmu tu lawng nih Teinak ahmuh lai timi zong thawngthanh a si ko cang. Esther cu kawlmi nih an dir pi i kanmah Hakha le Thantlang nih kan dirpi chap ahcun Winner siding ah a lam akau tuk mi a si. Ramdang ummi Hakha le Thantlang zong nih na phaisa tlawmte kha Esther Vote caah rak i thawh ve cio ko cang uh, Nan nih cu $ a hmang mi nan si caah nan $ tlawmte cio kha Esther caah tampi san atlai bak caah Ram dang ummi Khrihfabuu kip hmanh nan cawlcangh ding a si cang.\nTop 5 a phan cang caah bawmh aherh lio bak a si cang. Tukum hi Esther nih Winner a co lo ahcun Hakha Thantlang kan daithlan ruangah a si ko lai. A ruang cu Kawlmi nih an dirpi cang, Cu hnu ahcun Hakha Thantlang lawng nih kan dirpi ding a tang ko cang, A sung bak ahcun Lungthin a fak tuk lai. Khrihfabuu kip hmanh nih cawlcangh ding a si.\nHakha le Thantlang hi kan biachim lawng a tha, Cakei hmanh kan ngamh nain a taktak ah apawng um hmanh kan tih. Dawtnak kong kan chim ahcun Ti a zut lo nain, Ataktak ah kan i daw kho lo. Kan unaupa Benjamin Sum caah Falam an cawlcangh ning khi kan i zohchunh ding a si.\nMino an cawlcang, Khrihfabuu an cawlcang, Inn kip ah an vak i phaisa an i kholh i Benjamin Vote caah an hman. Ramdang in phaisa an i kua i Benjamin Vote caah an hman. Uar an um tuk. Kan nih Hakha Thantlang cu nihin tiang Kan farnu Esther caah an cawlcang timi aum rih lo ,ngeih a chia tuk. Note: ka lungduh ka rel piak thiam sawh uh. Credit: Hakha Laimi\nVawlei Pi Hmai Ah Na Chuahsemnak Ram Mualpho Seh Ti Na Duh Ko Cun Ningzak Ngai Na Si Lai\nKhah ICJ Kongah Pu Zo Tum Hmung Nih Fiang Taktak In A Chim Cang


Chin Ramkulh Minister Cheukhat Rian Dinhter Le Rian Thlenremhnak Biathli - THE CHINLAND POST\nChin Ramkulh Minister Cheukhat Rian Dinhter Le Rian Thlenremhnak Biathli\nSalai Holy Tawk Tling Thang| 2018 May 8| Chin ramkulh minister cheukhat rian dinhternak le rian thlenremhnak kong he pehtlai in Chin ramkulh hluttaw Speaker hmurka in media sin ah bia a phunphun a chuak. Aho dah rian dinhter a si lai? Minister pathum min a chuakmi hi zeitindah rian an i thlenremh ning a si lai? timi Chin ramkulh minister rian dinhternak le an rian thlenremhnak kong biathli thup hun zohti hna usih.\nHluttaw Speaker Pu Zo Bawi Nih Zei Bia Dah A Chim?\nChin ramkulh cozah bu chung in minister riandinhternak le rian thlenremhnak kong ah Chin ramkulh hluttaw Speaker Pu Zo Bawi biachimmi aa hnihthum dih. A hmasa bik 7Day news ah minister pakhat riandinhter kan timh tiah a chim. Cu hnu ah Chin World media ah minister cheukhat riandinhter an si kho, ahodah a si lai timi aa fiang rih lo tiah a chim. Cun, Akonthi media ahcun, “minister pathum thlenremhnak kan tuah lai. Cu hna cu Minister Salai Isaac Khen, Minister Pu Sui Thio le Minister Pau Lun Min Thang an si. Chief Minister nih President sin ah ca a kuat cang nain a kan let rih lo” tiah a chim. Cu bantuk in RFA zong ah Akonthi media sin ah a chimmi minister pathum kha thlenremhnak tuah ding in President sin ah Chief Minister nih ca a kuat cang” tiah a chim than.\nHi kong he pehtlai in Chin ramkulh Hluttaw Speaker Pu Zo Bawi nih, “Chin ramkulh cozah bu chung in minister riandinhter ding le dinhter lo ding kong cu aa fiang rih lo. Dinhter zong a si kho i dinhter lo zong a si kho. Dinhter a si hmanh ah ahodah dinhter a si lai timi zong a fiang rih lo. A rauh hlan ah mizapi nih biafang nan theih te ko lai” tiah March 7 chun, The Chinland Post ah a chim.\nMedia dang sin ah a chimmi biafang pawl kan hun hal than tikah a kan let duh lo. Aa fian tikah nan hngalh te ko lai tiah a kan ti. Hluttaw Speaker Pu Zo Bawi cu atu hi Naypyidaw ah meeting va kai ding in May 8 zingka te ah aa thawh cang. Chief Minister Salai Lian Luai zong thaizing khi Naypyidaw lei ah aa thawh ve lai tiah Chin ramkulh hluttaw zung in tuanvo ngeitu pakhat sin in kan theih.\nHluttaw Speaker Pu Zo Bawi nih, “Rian an tei lo ruang le an riantuanmi a nuarh tuk ruang ah rian thlenremhnak tuah kan timh hna hi a si” tiah media cheukhat sin ah a chim.\nMinister Cheukhat Nih Zeibia Dah An Chim?\nChin ramkulh minister rian dinhternak le rian thlenremhnak kong he pehtlai in The Chinland Post nih May 7 le 8 ah Minister Pu Sui Thio le Minister Pau Lun Min Thang pehtlaihnak kan tuah hna i atu bantuk in an chim.\nMinister Pu Sui Thio, “Minister rian dinhter an timh timi cu kei zei hmanh ka hngal lo, atu hi Naypyidaw ah ka um. Sihmanhsehlaw, Chin ramkulh cozah bu nih rian kan tei deuhnak ding le rian kan tlamtlinh deuhnak ding rian thlenremhnak kong hi hluttaw Speaker nih cabinet ceih ding in tuandeuh pi ah a chuahpi cang. Rian thlenremhnak tuahding kong kan ceih i kan buai taktak, cun, cunglei ah ca an kuat i nihin tiang ca an kan let lo. Cabinet zong nih kan ceihmai than ti lo. Cuti ca a kan leh lonak a ruang pakhat cu rian thlenremhnak tuah kan duhnak a kong langhter chih a si lo ruang ah a si. Hi rian dinhternak le rian thlenremhnak cu a rauh hlan ah a phi chuak lai i zapi nih nan hngalh te ko lai. Atu ahcun thil sining fiangte in chim awk a tha rih lo” tiah The Chinland Post ah a chim.\nMinister Pau Lun Min Thang nih, “Chin ramkulh Minister cheukhat riandinhter timhnak kong cu zeihmanh ka hngal lo. Rian thlenremhnak kong belte cabinet ah kan ceih bal. Cu kong cu Chief Minister nih President sin ah ca a kuat rua. Zeitindah rian thlenremh a si lai timi belte cu ka hngal lo” tiah May 8 zingka, The Chinland Post ah a chim.\nMinister Pu Sui Thio le Minister Pau Lun Min Thang nih The Chinland Post ah an chimmi bia zoh than tikah hin rian thlenremhnak tuah an timh taktak ko timi fiangte in hmuh khawh a si. Amah belte cu rian dinhter a um lai le um lai lo cu chim awk a har ngai rih.\nMinister Salai Isaac Khen hi May 7 ah pehtlaihnak kan tuah nain aa manh lo tuk caah kan tong kho lo. May 8 ah phone in pehtlaihnak kan tuah nain phone a tlai duh lo. Asinain May 7 he 8 he zung tu cu caanhmaante in a kai ko. Minister Pau Lun Min Thang zong caanhmaante in zung a kai ko.\nNLD Party Upa Cheukhat Nih Zeibia Dah An Chim?\nChin ramkulh NLD Secretary zong a si i hluttaw Speaker bawmtu zong a simi U Aung Taan nih, “Minister cheukhat riandinhter an timh timi kong cu zeihmanh ka thei lo, rian dinhter ding in hluttaw le party nih zeihmanh ceihmainak kan ngei lo” tiah The Chinland Post ah a chim. Cu bantuk in Chin ramkulh NLD party (EC) chungtel a simi Pu Siang Hu zong nih, “Chin ramkulh Minister cheukhat riandinhternak le rian thlenremhnak kong cu zeihmanh kan ceih lo” tiah The Chinland Post ah a chim ve.\nChin ramkulh NLD (EC) upa hna he aa naihniammi Dawrthar sang ummi upa pakhat nih, “Chin ramkulh minister pawl an rian an tei lo caah rian thlenremh tuah an duhnak a sau cang. Cucaah, rian thlenremhnak cu an tuah taktak ko cang lai. Zeitindah an i thlenremh lai le rian dinhter an duhmi pa kha an dinhter taktak lai maw timi ceo khi hngah ding a si ko” tiah May 7 zan, The Chinland Post ah a chim.\nMarch Thla Ah Pu Zo Bawi Nih Zeibia Dah A Rak Chim?\nMarch thla thawkka, The Chinland Post sin ah hluttaw speaker Pu Zo Bawi nih atu bantuk in bia a rak chim cia cang. Hi a chimmi bia cu The Chinland Post thanhca zong ah kan rak chuah cang. Cucu hiti hin a si.\n“Kan cozah phu hi an rian aa buaktlak cio lo. Rian a tam deuh mi cu Lamsul lei minister zung le Sipin hi an si. Sipin nih electric, sethmuh, hotel and tourism a tlaih chih caah rian pali a kemh ti nak si. Hihi rian a tam deuh i ruahning in rian hma a kal lo tiah kan ruah caah a rian tlawm tiin kan ruahmi Budget and Planning minister kuttang ah Sipin hi i thial sehlaw ti khi kan ruat. Upa nih an duh cio fawn. Cucaah Cabinet ah kan chuahpi lai i an lungtlin ahcun tu hi Sipin than-nah khi Budget and Planning nih an tlaih chih hnga”.\n“Cun, rian hi tei lo ahcun mah te zong in ka rian ka tei lo caah rak ka chawng bang uh ti ding te khi a si ko nain. Tu cu tangka tumtlang deuh a luhnak thannah kha an tei ah tei lo ah an zoh cio i rian hma a kal le kal lo an tuak ti lo. Mizapi kan sung tuk. Cucaah rian hma a kal khawh deuh nak hnga tu hi kan tlangtlak timh hna nak cu a si” tiah 2018 March 8 ah a rak chim.\nHluttaw Speaker Pu Zo Bawi nih March 8 ah a rak chimmi bia kha cabinet ah an ceih i atu bantuk in Chief Minister nih President sin ah ca a kuatnak hi a si lai tiah ka ruah. Cabinet i ceihmainak an tuah lio ah an rak buai ngaingai ti zong theih a si.\nMarch 30, President rian a cohlan ni biakamnak biarocah ah President U Win Myint nih thlennak riantuan a khulnuarmi zung le bu hna cu zohfel le rengh deuh an si lai tiah a chim. Cu pin ah Kumthar biarocah chimnak zong ah thlennek he aa rup lomi riantuantu hna cu a thekvak a tha i a fimmi (quality) hna he thlen herh ahcun kan thlen lai tiah President U Win Myint nih a chimchih. President biachimmi tuanchuahnak ca hrimhrim zong ah atu bantuk in Chin ramkulh minister cheukhat rian thlenremhnak le rian dinhternak kong an tawlrelnak hi a si ti usihlaw kan palh lem lai lo dah!\nMarch 8 lio, Pu Zo Bawi nih minister cheukhat rian thlenremhnak kong The Chinland Post sin a rak chim lio tan ah min langhter a duh lomi tuanvo ngei upa pakhat nih atu bantuk in The Chinland Post ah a rak chim ve.\n“Khuapi sersiamnak (town planning) hi sipin nih a tlaih awk a si lo. A tak tak ah cun Uu-Eing nih a tlaih awk a si. Cun atu hi kan khuapi sersiamnak rian kan zoh tikah rian kal a nuar tuk. Hitihin cun zei ngai kan chuahpi kho lai lo. Cucaah Town Planning cu ramkulh le ramthen dang cio bantuk le Minister zung rian an then ning tein Uu-Eing nih tlai hna sehlaw rianhma a kal deuh lai ti kan ruat. Uu-Eing cu Lamsul lei Minister zung nih an tlaih mi a si caah Minister Pu Sui Thio tlaihmi tang ah a si hnga tinak si cu” tiah a chim.\nSipin le Uu-Eing rian kong zong cu a naihniam bik cabinet ah ceih ding in minister cheukhat rian thlenremhnak kong he rak chuahpi chih a rak si. Cu ruang ah a rauh hlan ah Chinram cozah bu chung ah rian thlenremhnak a um hrimhrim lai timi thawngpang cu a dik bakmi a si tiah kan chim khawh.\nZeitindah Rian An I Thlenremh Ning A Si Lai?\nRian thlenremh dingmi minister hna cu; Minister Pu Sui Thio, Minister Pu Pau Lun Min Thang, Minister Salai Isaac Khen an si. An rian hmunhma i thlen ding cu; Pu Sui Thio hmun ah Pau Lun Min Thang, Salai Isaac Khen hmun ah Pu Sui Thio le Pu Pau Lun Min Thang hmun ah Salai Isaac Khen ti in rian an i thleng lai tiah thawngpang a leng. Minister chung ah rian dinhtermi minister a um lo ahcun hi thawngpang a leengmi hi a dik lai tiah catialtu nih ka zumh.\nZei ruang ah ti ahcun 2015 thimnak tuah lio te ah siseh, MP a tlin hnu le minister a si hlan ah Pu Sui Thio cu The Chinland Post nih biaruahnak (interview) kan rak tuah. Minister rian hei in pe hna sehlaw zei rian khi dah ka tuan khawh bik lai ti naa ruah i zei rian dah tuan na duh bik? tiah kan rak hal. Cu lio ahcun Sipin rian hi kaa tlak bik lai, ka tuan khawh bikmi zong a si fawn lai” tiah a rak kan leh. Cu ruang ahcun rian thlenremhnak an tuah taktak si ahcun Sipin rian hi Pu Sui Thio an tlaihter hrimhrim lai ti ka zumh.\nSocial Affiar Minister rian (thawngthanhnak, nunphung, ngandamnak le fimcawnnak) khi Pu Pau Lun Min Thang nih tlai ti lo in Salai Isaac Khen nih a tlaih lai tiah thawngpang a leengmi zong hi a dik lai ti ka zumh. A ruang cu Social Affair minister nihhin spoke person zong a tlaih awk le a rian hrimhrim zong a si tiah ka ruah. Atu cu Sipin le Electric minister a simi Salai Isaac Khen tu, spoke person a si tikah Social Affair Minister rian zong a tlaih chih ti awk in a um. Minister Pau Lun Min Thang khi Social Affair minister si lo in Ngandamnak le Fimcawnnak minister ceo lawng a tuanmi a hung lo cang. Cun, Spoke person hi Pau Lun Min Thang nakin Salai Isaac Khen nih a tuan khawh deuh tuk fawn lai tiah ka ruah. Asinain Salai Isaac Khen hi tutan result a chuak dingmi ah minister a tuan ti lai maw, riandinhter a si cang lai maw timi chim awk a har ngaingai. Rian dinhter a si lo ahcun mah thawngpang a leengmi ningte in rian an i thleng lai. Cu pin ah a cunglei ah kan langhter cangmi Sipin le Uu-Eing rian tibantuk zong an thlen chih theu lai.\nAhodah Rian Dinhter A Si Kho Bik?\nChin ramkulh minister lakah a riantuannak zapi nih theih bikmi hi Sipin le Electric minister Salai Isaac Khen a si i a riantuannak aa hngal lo bikmi hi Budget le Planning minister Pu Vui Kaw a si tiah journalist pakhat dirhmun ka hmuhning a si. Minister Pu Vui Kaw hi cu a rian hrimhrim a tlawm. A rian tam bikmi hi Minister Salai Isaac Khen, Minister Pau Lun Min Thang le Minister Pu Sui Thio an si fawn lai. Minister vialte lakah Sipin le Electric minister hi mizapi nih thatnak in siseh, chiatnak in siseh a kong an ceih bikmi a si tiah ka ruah. A bik in Mindat market, Hakha market le Falam market saknak kongkau ah mizapi nih an ceihphai khun. A rian tlaihmi hrimhrim a tam khun caah rian a tei lo tiah mizapi nih an ceihphainak zong hi a si kho. Mi cheukhat nihcun minister vialte lakah a cawlcang bik, rian thiam bik le a thluak tli bik a si, Chief Minister hmanh a tuan kho ding a si a timi zong an um ve.\nHi ruang ah minister lakah rian dinhter dingmi a um sual ahcun minister pathum lakah hin Salai Isaac Khen hi a si kho bik tiah ka ruah. Zei ruang ah ti ahcun anih hi mizapi thimmi palai a si lo, a leng in laakchommi a si caah rian dinhtermi an um sual ahcun amah hi a si kho bik. Minister rian an pek liote in NLD MP cheukhat hrimhrim an lungtling cia ti lo, kanmah NLD party MP um ko bu in midang minister rian pek cu tiah an rak zai bal cang. Cun, Sipin le Electirc minister lila zong nih a luancia caan ah a herh ahcun ka rian tiang ka chuahtak te lai tiah a facebook cahmai ah a rak i tar bal fawn.\nPu Pau Lun Min Thang hi cu ZCD party a si nain NLD party he hawikomhnak a tuahmi an si ruang le Pu Sui Thio cu NLD party a si pin ah Hakha peng NLD committee ah Secretary pakhat zong a si. Cu pin ah NLD cozah kai hnu in nihin tiang minister vialte lakah Chin ramkulh hluttaw Speaker zong a si i Chin ramkulh NLD chairman zong a simi Pu Zo Bawi he naihniam bik in rian a tuantimi a si caah rian an dinhter lai ka zum lo.\nMay 14 ah ramkomh cozah bu meeting an tuah lai i ramkomh minister cheukhat le Chief minister pathum rian thlenremhnak an tuah lai tiah Naypyidaw in thawngpang a leeng. Hi meeting tikah Chin ramkulh minister riandinhternak le rian thlenremhnak kong cu aa fiang te lai ti zumh a um bik. Khi tikah phungningte in an thanhchuah theu te lai. Ramkomh cozah zung in Fimcawnnak minister Dr. Myo Thein Gyei zong President hlun U Htin Kyaw nupi Daw Su Su Lwin nih a chaan lai tiah thawngpang a leeng.\nNangtah zeitindah na ruahning le na hmuhning a si ve? Tutan thlanremhnak tuah dingmi hi Chinram le Chin miphun dikfelte in thanchonak a chuahter deuh tu le a khulranter deuh tu si hraam ko seh!\nPrevious Thantlang Bogyoke Dar Milem: Chunglei Ral le Lenglei Ral\nNext Hringtu Nule Upat Peknak & Forhfialnak (Sermon)


Coronavirus sertu nu tiah vawlei nih a zum mi Dr. Shi Zhengli ‘Mother of Evil/Bat Woman’, (Misual nu/Papalak nu) an ti mi le Coronaviru ser a si ning, Thil mak tak tak cu si\nPosted By: admin May 4, 2020\nNgaihchiat bak a si, Nu/Evi ruangh mi vialte Pathian he ral kan si i, Atu nupakhat Dr. Shi ruangh vawlei cung ramkip ah thinak le lungfaknak a tlung than hoi. Dr. Shi Zhengli hi a hodah a si tiah Science a cawn mi pawl na hal ah cun Coronavirus (SARC Like Coronavirus) sertu a si tiin an nih leh lai. Wuhan Social Media nih cun “Mother of Evil tiin an au/kawh mi a si. kum tampi Bat kong a rak cawn cang mi si caah “Bat Woman” zong in au a si tawn\nPapalak (Bat) ah a um mi Coronavirus hi minung chonh khawh lo bantuk in thei a si. Natein Genome thlak ah cun minung lawng si loin saram dang zong a chonh khawh tiah zum a si. Kum 2013 kum dawng lei ah minung sin ah chonh khawh a si tiah hmuh a si hnuah vawlei mithiam pawl a lau ter ngai hna\nVawleicung ramkip mithiam pawl nih SARS an buaipi lio ah Vawleicungah Journal lar tuk mi, “Nature Journal” ah Virus kong a rak ttial mi cu mi thiam pawl nih an chim duh ngai mi le an rel duh ngai mi pakhat a si i. A paper ttial mi ah cun Papalak ah um Coronavirus thar S Protein nih hin minung ah um ACE2 Receptor he rian ttuanti in minung cell ah an lut khawh tiin a rak chim. Minung ni mah virus hi ngei khawh a si tinak a si.\nDr. Shi hi China ram Henan Provice, XiXia Country ah 26th May 1964 ah a chuak i, Wuhan Institute of Virology a cawn. Kum 1990 kumah Master degree a sih. France ram ah Month Pelliar2 University ah kum 2000 ah PhD a nga i, amah hi coronavirus ah mithiam a si\nVawlei cungah thawngpang ttialtu lar “Nature Journal” ah paper a ttial hlan ah a chim mi cu, Papalak nih angei mi ACE2 Raptor hi Genome kan thlak ah cun, Virus dang a chuak i, mah nih cun Papalak dang ah SARS Virus a chonh khawh ti a rak chim, natein cu lio ah cun mipi nih a bia chim mi hi zeihman ah an rel piak lo\nKum 2013 ah a ca ttial mi ruangah cun vawlei mithiam pawl nih an zoh peng i, mithiam pawl nih cun a ca ttial mi hi an theithiam cang caah, minung caah a him lo ti an thei caah fakpi in an rak soisel cang i, Natein China ram ah cun research tuah hi cozah nih a siang mi thil a si caah a cungah dantatnak zeihman tuah khawh a si lo\nKum 2015 ah research a tuah than hnuah thil thar a hmuh tthan i, Synthetic virus (Serchawn mi virus tinak) dang pakhat cu Dr. Shi rian ttuan ti le hawi nih an ser khawh i, mah cu Nature Medicine Journal ah an langter i. Laboratory ah zu cu fakpi in a cuap hrawh a si ti langter a si. Cun Synthetic virus nih cun Cross Species Transmission a ngei khawh i, Zu lawng si lo in Zawng zong a chonh khawh ti a si tthan\nCun mah bantuk thil thar a ser khawh caah Dr. Shi le a rian ttuanti haw cu fakpi in soisel le thangchiat an si, America le France ram ah virus cawnmi pawl nih cun fakpi in an soisel i an phomh cawlh i, Cun mah bantuk soiselnak le thangchiatnak a dih hnuah tu Covid-19 nih vawlei cung ramkip muinak khuar ah a kan lut pi cang caah Dr. Shi laboratory in a chuak mi a si lai ti cu vawlei cung ramkip nih an zum mi cu a si\nAmerica le ramdang nih cun China ram ah Laboratory cu zohfel an duh i, natein China nih a duh lo. China ram ah Coronavirus cawnnak laboratory nganbik mi hi Wuhan ah a um i, hi Virus hi minung nih ser mi ‘Virus’ ti bia le hla a tam ngai cang. Zeitin a va si zawng ah mah kongah hin bia hman le dik cu a rau hlan ah kan theih cang lai tiah zum a si. Source: May 2, 2020 ZCC News, wiki paedia, Coronavirus: Chinese ‘batswoman’ scientist Shi Zhengli’s chilling prediction. Thil thei tam hi atha caah midang nih an thei i an rel ve khawhnak ding caah like le share in kan bawm ve\nNote: Ka thawngpang (tadin) ttial a rel mi vialte cungah lunglawmnak tampi ka ngei. Ka thawngpang ttialmi nan kan rel piak ruangah keimah zong tangka ka hmuh ve i, chungkhar zong ka zohkhen kho ve hna. Nangmah nih thawngin chungkhar ka zohkhen khawh ve ti ka thei caah thawngpang a dik lo mi ttial ka duh lo i ka tim lo. Hoax/Rumor/Fake ti bantuk hi ttial duh lo bik a si.\nEnglish ka rel mi le mi dang nih an ttial mi la lak i credit ka pek mi hna hi source a hman mi a si maw ti ka zoh hnuah mah hi cu a hman mi a si lai tiah ka ti mi hna hi ka miphun a si mi “Chinmi” caah ka ttial tawn i ka credit tawn. Natein vawlei cung cu tlamtlinglonak ram a si caah ralrin tein ka ttial zong ah Source ka lak mi ah a hman lo mi a um kho mi a si. Source ka lak mi a hman lo ti nan theih ah cun zeitik caan poah ka theihterh kho ulawm cun keimah ca zong ah ralrinnak a ka pektuk a si hlei ah ka source kha thatein ka zoh nak ding a si lai caah le thawngpang a hman mi le dik mi lawng ka thla peng khawhnak ding caah tiin zaangfah kan nih hal hna-Chingpage Editor\nBe the first to comment on "Coronavirus sertu nu tiah vawlei nih a zum mi Dr. Shi Zhengli ‘Mother of Evil/Bat Woman’, (Misual nu/Papalak nu) an ti mi le Coronaviru ser a si ning, Thil mak tak tak cu si"\nA poi tuk hoi cang, Russa duh ning tlam a tling hoi cang\nAtam hrinhrang ko!! US hi cu uar lo awk tha lo\nChina nih G-7 pawl a ti ning cu a fak tak tak; US nih zeitin dah a let lai ti zoh si cang


SAC Ralkap mMawṭaw 2 Cu Bomb Puahhnawh An Tong - News and Media\nMagway ramṭhen chung ummi Ṭankyi(တန့်ကြည်) tlang pura in Pakokku-Saihphyu( ပခုက္ကူ-ဆိပ်ဖြူ) lampi ah a kalmi SAC ralkap mawṭaw 2 cu, bomb puahhnawh an tong i SAC ralkap 10 an thi, tiah theih a si. Nizaan , May 1 zing sml 10:00 hrawng ah Monṭaung(မုံတောင်) lampi ah Myit-Chay Kyun Chaung Defense Force ( MC-KC DF) nih, bomb kan puahhnawh hna i SAC ralkap mawṭaw pakhat a rawk, tiah MC-KC DF nih cathanh an chuah.\nMay 1 zing aml 8:00 hrawg ah Myit Chay-Sabe- Saakyin(မြစ်ခြေ-စဘေ-ဆားကျင်း) lampi ah SAC ralkap mawṭaw 3 he bomb a kawlmi SAC ralkap pawl cu, Saakyin khua kam ah bomb an puahhnawh hna i kaphnih kahdohnak a chuak, tiah theih a si. Monṭaung lam puahhnawhnak ah SAC ralkap nih hriamngan in PDF pawl cu, an kah hna caah PDF ralkap pakhat a orhlei kut le a orhlei phei ah hliamhma a pu, tiah theih a si. Crd – TCP


Kan Pale Pahnih Chimh An Ngaih Lo Ruangah Thongthlak Le Phaisa Cawiter Tiang An I Huah Lai Hih! – Chin World News Evening\nRev. Biak Lin Thang le Evan. Thawng Uk taza an cuai hna ti asi.Hi ka hin tling deuh rel khawh a si. Communist ram China nih vawlei pi hi duhdim tein hruai tim hmanh sehlaw caan sau arau lai lo a pur ṭhan zau ko lai. Khrih zumlotu kan timi hna nih Khrihfa ram ai timi hna duh pohin an kan tuah khawh ko cang ṭung. COVID-19 hi vawlei pumpi uk khawhnak dingah China nih lam a sermi asi tiah mifim tampi nih an zumh. EUROPE lei France ram zongah bomhnak a tom tom in pek a timh nain an kham. A bomh hna ahcun China nih ai tinhmi atling sual lai ti an phang. Cheukhat ram cu atu hi China nih a zuanhnawh thluahmah ko hna ti asi. Bomh dingin an um i a bomh khawhmi hna hi China nih ai tinhmi cu asi. Bomh cu atha tuk ko cu teh kan ti men lai, China nih zeibantuk policy dah a ngeih timi hi mifim tampi nih an ṭihmi asi.\nVawleicung pumpi ti awk nih Biakinn kan khar cang. President i thim hmanhah Holy Bible ca a namhmi America pi hmanh nih Biakinn a khar dih cang. Kan Bible a tling chin lengmang, Sahrang le Sehtan nih khrihfa mi hrem le thahnawn caan kan neih pah zuahmah. Communist ram asimi China nih vawlei pumpi khrihfami nan Biakinn khar uh ti kan hau ti loh. Thilsining a fiang tuk ko cang lo hme maw?.\nVawleipi nih a theih hmanh a theih set lomi (Alaar lo tukmi) Chinram hmanhah Biakinn kan khar dih cang. Cu lawng hlah, Pathian thawngtha chim ruangah Chinram ah tlaih le khih tazacuai aum ve cang. China nih a ram chungah Khrihfami Thawngtha ruangah tlaih le khih tazacuai hau ti loin Kanmah le kan umnak ram cio te ah Pathian thawngtha ruangah taza kan i cuai cang. A tawinak in, Hakha COTR khrihfabu Pastor Rev. Biak Lin Thang le Evan.Tawk Uk (Australia) cu La-Wa-Ka nih Covid-19 kong he zulhphung a ser mi phung an buar tiin La-Wa-Ka nih taza a cuai hna tiah theih asi.\nAustralia ram in Evan. Tawk Uk hi Social Visa in a rak tlung mi a si amah nawl in mi a pumh hna i thawngtha a chim an ti ruangah taza an cuai. Pastor Biak Lin Thang hi Australia ramin arak tlungmi a inn a tlunnak kong La-Wa-Kah akan theihter lo ti ruangah taza an cuai ve.Rev. Biak Lin Thang hi a tlawm bik thla ruk in kum nga thong le tangka in dantat khawh asi. Cun, Evan. Tawk Uk hi a tlawm bik thla ruk in kum nga thong le tangka kyats 1500 dantat khawh a si tiah La-Wa-Ka nih Hakha Post sinah achim.\nA cunglei ah ka chim cang bang Pathian bak ai tlaihmi America ram zongah Florida Megachurch i Pastor Rodney an tlaih ve. Titsa minung mi hna lungdongh hnabei dongh hnuah Sertu Pathian cu ai phuang tawn. Cu caan cu zumh ngamnak tak a ngeimi lawng nih an hngah khawh. Caan karlak cu Sehtan pa nih a duh pohin vawlei pi hi atuah ko lai. Pathian nih a caan za cang a ti cun a thil ti khawhnak le ṭhawnnak vialte cu mitṭhep karah an lo dih te ko lai. Communist ram China nih vawlei pi hi duhdim tein hruai tim hmanh sehlaw caan sau arau lai lo a pur ṭhan zau ko lai. Credit: Rual Hei Thang


Adam Sualnak Kan Ni Hrawm Maw? – Chin World News\nAdam Sualnak Kan Ni Hrawm Maw?\nPosted By: thawng February 1, 2019\nAcung i biahalnak hi nihin ah Krifa tampi nih an tuak theu mi a si. Nihin Krifa lawng asilo hlanlio pi in an rak buaipi mi biahalnakpakhat a si. Krifa zumhnak taktak nih cun sualnak kan hrawm tiah ati.\nSualnak A Um Taktak Maw?\nSualnak cu minung tuanbia ah a um taktak. Micheu nih sualnak a um lo an ti i an i theihter lo. Acheu nih min dangdang in an pek. Sihmansehlaw zeihmanh a si hlei lo. Pumpak nunnak ah siseh, minung pakhat le pakhat, bukhat le bukhat i kawmhnak ah sualnak a um ti cu al khawh a si lo. Minung nunphung ah tazacuai ti hi a um i a sualmi cu dantat a si. Asual, sual lo kan ti mi zoh in vawlei cungah sualnak a um ko ti hi minung nunnak ah fiang te in hngalh le pawm a si. Pathian le minung i pehtlaihnak theihthiam tikah sualnak kong cu `ha te-in hngalh thiam a si.\nSualnak Hi Zeidah A Si?\nSualnak kan tuah tikah, asiloah thil tthalo pakhat khat kan tuah sual tikah kan tha a kan therh, kan ttih, kan phang, kan lungre a thei. Sualnak a tthawnnak kan theihmi a si. Kan sual kan palh ti kan I theih. Angai te ah cun sualnak cu Pathian nawlngaihlonak a si.(Gen 3:1-5) Adam le Eve Pathian nawl an ngaihlonak cungah mi hlengtu Satan aw a um khah. Cucaah sualnak cu Pathian bia ngaihlonak a siloah Satan khuachia bia ngaihnak a si. Cu caah sualnak cu Satan sin in a ra mi a si.Vancung Mi Ruahnak Pathian nih vancungmi cu a `ha in a rak ser dih hna.\nSihmansehlaw vancungmi a cheu cu an sual i khorthuk ah a thlak hna i biaceihnak kha an hngah ko (2Pet. 2:4). Vancung mi an sualnak cu Adam le Eve tukfawrh an sinak ah hmuh khawh a si. “Pathian bantuk nan si lai.” (Gen 3:5) Pathian bantuk si a duhmi Limkeng le a vancungmi hna cu Michael le a vancung mi hna he an i do i Michael le a vancung mi hna nih an tei hna caah vancung in vawlei atan khuachia cu a hramthawh in a sual cang amah cu “Milih pa le lih vialte pa a si” tiah Jesu nih a ti (Jn 8:44; 1Jn 3:8). Ahramthawk in lainawngpa ti zong in a ti(Jn 8:44). Khuachia rian`uannak ah a sual bikmi cu minung kha Pathian bia ngaihlo ding in lem kha a si.\nSualhram Pathian nih minung cu amah muisam in a ser i a hawikom caah a ser. Amah tangah amah lungtho tein aa dawrmi siseh ti kha a duh.Cucaah a ttha le a chia hngalhnak thingthei kha ei lo awkah a thlauh hna. “Mah thingkung a thei nan ei ni ah nan thi lai” a ti hna(Gen 2:17). Minung cu sermi a si caah a Sertu Pathian kha hngalh in a upat awk a si.\nMinung cu khuachia nih a tukforh i a Sertu Pathian kha i bochan lo in luatnak a ngeih mi kha a hman sual i Pathian bia kha a rak ngai lo. Mah bia ngaihlonak hi minung sual hmasabik mi cu a si(Gen 3:1-11; Rom 5:19).Mahhi sualhram tiah auh mi cu a si. Ahnu i sualnak vialte zong Pathian nawl ngaihlonak le Pathian a `hatnak i bochanlonak an si dih. Sualhram a lungput kha hi bangin hmuhkhawh a si.Minung nih Pathiannak in amah le amah aa duh deuh i Pathian kha zeiah a rel lo.\nPathian cungah um a duh i Pathian kha a doh.Cuticun Sermi a sinak kha a doh I amah a `hatnak kha a duh lo ah a cang. Pathian nih a thiangmi nunnak ah a rak ser i sunparnak he a tlingmi Pathian a sinak kha hrawm ve she tiah a rak timhmi a si.Sihmansehlaw Satan hlennak ruangah Pathian bantuk si a duh.Pathian lo le Pathian duhning lo in Pathian bantuk si cu a rak duh.\nSualhram Nih A Chuahpi Mi\nBaibal nih mah a hmasabik nawlngeihlonak asiloah sualhram nih a rak chuahpi mi ttihnung thil hna kong kha a chimh. Adam le Eve cu thiannak vel kha an sung(Rom 3:23); an ning a tti, an ning a zak i an ni thup(Gen 3:5-10). Cu lawng a si lo. Dawte le remte in an rak um tawnmi kha a tu cu a si ti lo. Lungkhat thinkhat an si tawn mi kha remlonak ah a cang, an ni kawmhnak cu thisa duhnak le uk duhnak in a ra (Gen 3:7-16).\nSermi thil he rualremnak a rawk: “Vawlei hi nangmah ruangah chiatser a si lai, na eikhim rawl hmuh dingah na nunchung fakpi in rian na `uan lai, Vawlei nih na caah hlingbur le belh a khohter lai i ram lak thingram kha na ei hna lai.Na calah thlanhripi pawt in na rawl kha na ei hna lai.”Minung ruangah sermi thil zong rawhnak (thuhnak) tangah an um dih (Rom 8:21).\nHma nung bik ah mah nawlngaihlonak a phi cu a hungchuak taktak: “Minung cu leidip in ser a si bangin leidip ah kir`han a si (Gen 3:19; 2:17). Thihnak cu minung tuanbia ah a hung lut.(Cf. Rom 5:12) Mah sualnak hnu ah vawlei cu sualnak nih a rak khuh. Cain nih a nau Abel kha a thah i ziaza rawhnak cu a rak chuak(Gen 4:1ff). Noah tuanbia kha vun ruat hmah uh(Gen 6-8). Sodom le Gormorah khuami hna kong(Gen 19:1ff). Israel tuanbia ah sualnak cu a tu le a tu a lu a tun han lengmang.\nPathian biakam le Moses nawlbia cungah zumhtlak lo in an rak um. Kri nih a temhinnak, thihnak le thawh`hannak in sualman a liam i a tei hnu hmanh ah, zumtu Krifa hna lakah relcawl lo lam a phunphun in a lu a rak tung lengmang ko(Gen 4:3-6; 6:5,12; Rom1:18-32; 1Cor 1-6; Bia 2-3). Adam Sualnak Kan Hrawm A cunglei bantuk in thil um tu ning vialte kan zoh tikah minung nih Adam sualnak kan hrawm ko ti hi fiang tein a lang.\nMithiang Paul nih “Pakhat nawlngeihlonak in mi tampi(cucu mi vialte) cu misual si a si, sualnak cu vawlei cungah mi pakhat thawngin a ra i thihnak cu sualnak thawngin a ra. Cuticun thihnak cu mi vialte cungah a tlung dih, zeicatiah minung vialte cu an sual dih…”(Rom 5:12, 19) tiah a ti. Mithiang Paul nih Adam sualnak kan hrawm ti kha dawhngai le hmaan ngaiin a chim. Cucaah Adam sualnak kan hrawm ti mi hi Krifa zumhnak taktak a si.\nAdam Sualnak Kan Hrawm Lo Ah Cun\nKrifa zumhnak ah Jesu cu Khamhtu a si ti mi hi a biapi bikmi a si. Vancung mi nih Joseph kha a ti. “Anih nih fapa a hrin lai i, a min ah Jesu na sak lai, zeicatiah anih nih a miphun kha an sualnak in a khamh hna lai.”(Mt. 1:21) Johan nih a thawh`han i “Pathian tuufa, vawlei sualnak a kalpitu khi zohhmah u” a ti hna (Jn 1:29). Bawi Jesu Khamhtu a sinak cu Adam thawkin caan a dongh i a um mi minung vialte kha sualnak in a khamh ding kha a si.\nCun sualnak lawng maw? Asilo.Sualnak a chuahpitu Satan khuachia hrimhrim kha tei in a pennak kha hrawh awk caah a si. Khuachia thlarau thianglo nih a tuahmi pa cu fakpi in a au: “Zeidah tuah na kan duh, Nazareth khuami Jesu, kanmah hrawh awkah na ra cang maw?” (Lk 4:34). Cun Bawi Jesu nih “hi vawlei Bawi cu `hawl a si cang lai”(12:13) a ti. Cun “Vawlei ka tei cang,”(Jn 6:33).\nCucaah Jesu a rak rat hnawhchanmi cu Satan rian`uannak hrawh ding kha a si. (1Jn 3:8) Paul a bia vun ngai`han rih usih. “Cun mi pakhat sualnak nih mi vialte kha sual dantatnak ah a phanhter dih hna bangin, mi pakhat dinnak a tuah mi nih mi vialte kha ngaihthiamnak le nunnak ah a hruai hna.”(Rom 5:18) Adam sualnak hi hrawm si hlah sehlaw Jesu cu Khamhtu a si tiah kan pawm mi zumhnak hi pawk palawng bia a si lai i Krifa phung, Krifa zumhnak le biaknak hi sullam a ngei lo mi ah a cang lai. Adam sualnak kan hrawm lo ti mi hi Krifa zumhnak a si lo ti hi fiang cio ko u sih. A rel mi nan cung cio ah thlauchua um ko seh.


Lungawttawm in um hlah! – Hakha Cherry\nLungawttawm in um hlah!\nDeikate hrawngah khin Jesuh cu lawng cungah a chiahtami hna a zultu leiah cun a ke in ti cung cun a ra. “Mithla a si,” tiah a zultu nih cun an ruah caah lau ngai in khin an ai. Jesus nih, “Nan thinphang hlah u. Keimah pei ka si ko cu. Hnangam in um ko u,” tiah a ti hna. Hi cacang te nih minung kan sining kong a fianter khawh ngaimi cu “Ttihnak cu minung fa a simi paoh nih ngeihmi a si.\nKHRIH he lawng pakhat a cittti mi sining caan lio zong ah lau le, ralchiat le, ttihphannak cu a rak tlau dih hrimhrim lo timi hmuhsak hmanthlak pakhat a si ve.” Cucaah ttihnak lungthin a ngeih rihmi na si ahcun va i lawm ko, zeicahtiah a nungmi na si rih! Cun cu ttihnak lonhnak ding caah caan tha na ngei lai tinak zong a si.\nCun Peter nih khan, “BAWIPA, nangmah na si taktak ahcun, na sinah ka ke in ti cungin ka ratter tuah,” tiin a hun chawnh. Jesuh nih cun, “Ra ngat,” tiah a ti.\nLiklak tiin Peter cu lawng cun a vung ttum i ti cungah cun a ke in Jesuh leiah cun a kal. Sihmanhsehlaw a kiangkap ah a cangmi thlitu fahnak kha a hmuh tikah a thin a phang than i ti chungah cun pil a tim ruang mang i, “BAWIPA, ka khamh tuah,” tiah a au. Hi Peter nuntonak hi kan mah cio caah nun chimtu tha a si ve. Zultu dang bantukin hnatheihnak tehte “Peter, ra hngat!” timi le “Keimah, nan Bawipa, Jesuh pei ka si ko cu ti cung i a kalmi cu” tiin mithmuh tehte sining lawnglawng hi kan zumhnak ah a za hrimhrim lo. Peter bantukin zumhnak he kekar a herh! Kan zumhnak cu a hmemi karhlannak in kan thawk a biapi.\nZeicahtiah KHRIH nih nan zumhnak a der, a hmet tibantuk ruangah kan khamh hna lai lo a ti hrimhrim lo. Zumhnak he kan aunak aw a theitu cu BAWIPA a si. “Ka harnak chungin maw BAWIPA kan auh i na ka leh; Sheol paw chungin bawmhnak hal awkah ka au i ka aunak cu na ka theihpiak,” tiin Jonah zong nih tehte a rak khan (Jonah 2:2). Cu Cathiang nih a langhtermi cu, kan aunak aw theinak ding caah kan Pathian cu zungzal in kan pawng ah a um ko timi hi a si.\nCun Jesuh le Peter cu lawng chungah cun an lut i thlitu kha a dai. Lawng chung i a ummi a zultu hna nih khan Jesuh cu an biak.\nNihin Dohthlennak tilawng cungah minung a phunphun kan um hna. Kan i khah cionak tu cu kan zumhnak lungput, cucu hi hramhram uknak cu din lonak theipar a si caah kan doh lai i Pathian hnatlakpinak thawngin kan tei lai tiin rianulh, sining thap le nunpeknak in ni 80 reng lo kar kan hlangti hna. Minung kan si cio hna bantukin a bami, a dermi, a thinphangmi, le a lung dong hnikmi ti bantukin um khawh a si taktak ko.\nSihmanhsehlaw kan philh cio lo dingtu cu nihin ah hi ralkap thalo uknak kan tei lo ahcun kumpi 30 maw, 70 maw, kan techin fapar hna nih an rak tuarin dingmi sining kha kan mitthlam in kan cuanter a herh cio ko lai. Zeicahtiah ning cang loin uknak firtu an si caah ralkap le a riantuan piaktu hna nih cun a ra laimi caan ah an tuanchuah dingmi theipar cu lih le hrokhrol, fir le tlei, tuk le thahnak hna kha a phi chuak ding ah hmuhchung khawhmi cu an va si ko.\nCucaah nihin kan Dohthlennak cu a hmanmi biachahnak le dawtnak in minphun caah nunpek a si ko caah BAWIPA nih a cohlanmi a nung raithawinak a si ti hi philh hna hlah u si. Zumhnak hmete a si zong ah BAWIPA nih lungawttawm in um hlah! Ka sin ah ra ko, tiin nawlpekmi kan si. Kan Pathian cu a biakam a let bellomi BAWIPA a si.\n“BAWIPA cu a dawtnak kha a fek i mi tlanh kha a duh zungzalmi a si caah, Maw Israel, amah cu i bochan ko.” (Salm 130:7)@siapiraldo စစ်အာဏရှင်စနစ်ကျဆုံးပါစေ WeSupportNUG CDMSupport JusticeForMyanmar Whatishappeningin Hakha icaregenz\nHakha Cawbuk Sang ah inn pakhat a kaang, minung an him


US Chin,Indianapolis Pawl Konglam cu Mirang News bak nih a Tial Cang Ko – Kawltu Team\nUS Chin,Indianapolis Pawl Konglam cu Mirang News bak nih a Tial Cang Ko\nDecember 13, 2020 Pu Tawn Mang\nMirang news bak nih US i Chin, Indianapolis Konglam a tial. Indianapolis monthly nih cun fiang tein a langhter. US Indiana i a ummi Chinmi konglam cu fiang tein a langhter. Hi ti hin an konglam langhter. 2000 kum thok hrawnghrang khan Kawlram ralzaam pawl cu an umnak ram ah biaknak le miphun temtuarnak ruangah ralzaam dirhmun in US ram an phan. Burmese, Chin pawl hi khrihfa biaknak a biami pawl an si. Indiana i South Side lei ah hin minung 20,000 dengmang khua an sa. Rian phun phun an tuan hna tiin a langhter. Cun an konglam tlawmpal a langhter hna.\nThan Hre hi ralzaam dirhmun in US phanmi a si atu ahcun Chin Brothers Restaurant and Grocery Store a ngeitu a si cang.\nMas Lawm Mawi zong hi sam mehnak dawr neitu a si. Madison Avenue ah heh tiah a rian hi a tuan. A busy tak takmi hmunhma ah rian a tuan cuahmah.\nMiriam Mawi (center) zong hi Southport High School ah biology cawnpiaktu (teacher) rian a tuan.\nLun Pieper hi 2001 kum khan Indianapolis a rak phan. Annih hi Kawrlam ah Sianginn Uni kai kho lo caah US ah undergraduate cawnnak nei dingin a rak phan. Law a dih hnu ah Prosecutor rian bak a si cang i Indiana Supreme Court bak ah riansang a tuan cang. Cun Burmese American Community Institute dirhtu lak zong ah a telmi a si.\nChin Refugees of Indianapolis Southport, Indiana, volunteer police Officer a simi Bawi Lian cu a rian a tuah cuahmah lio a si. Annih hi mino a si ka tein U S ram a phanmi a si.\nSource: Indiapolis Monthly, MIrang news a rel duhmi caah Link https://www.indianapolismonthly.com/arts-and-culture/circle-city/welcome-to-chindianapolis?fbclid=IwAR057ZhNlVCYG-JBF2cJ0rTyl1JZoCrd1lcqE8sI4kdzQrtJYytdiTjt-8w#.X9UoD5Brnbw.facebook\nRelchap:-Kum 800 hnu ah Christmas arfi a lang tthan lai:Sangukceu Zinhlawng.\nKum 800 hnu ah Christmas arfi a lang tthan lai: Kum 2020 cu vawlei tuanbia ah philh khawh ti lo ding mi asi. Thinphannak le ngaihchiatnak he a khat mi kum 2020 cu a dih lai te ah van lei in khuaruahhar Pathian thilser pakhat Christmas arfi langhnak he a dih lai.\nRef: phys.org (10.12.20), NRK (10.12.20), Fox News (10.12.20). Sangukceu Zinhlawng.\n← Trump nih Christmas Lai Ni (Christmas Eve) cu Zung Khar Bak Dingin Order a Tuah Cang\nSailova le Muidawh tak takmi Nu cu Movie an i Zeih. →


Bual Voi 11 Tluk A Co Cangmi Uk Ling Thang Le The Chinland Post Biaruahnak - THE CHINLAND POST\nBual Voi 11 Tluk A Co Cangmi Uk Ling Thang Le The Chinland Post Biaruahnak\nTawk Tling Thang| 2019 February 18| Atu lio US ram Lai pathawng Uk Ling Thang hi Laimi lakah bualco tambik khan a si. Voi 11 tluk bual a co cang. Rung Lian Ceu hi voi 11 hrawng bual a co ve cang. Tutan ah Uk Ling Thang cu paih kong he pehtlai in The Chinland Post nih a tanglei bantuk in biaruahnak kan ngeih.\nTCP-1: Nangmah le na chungkhar kong tawi hngalh kan duh ko?\nULT: Ka chuahkehnak cu Hakha peng, Hniarlawn khua a si. Ka nu le pa min cu; Pu Hniang Uk (tleicia) le Pi Sai Thlia an si. Unau pa sarih lakah a hniangbik ka si. Atu ka umnak Dallas TX ah ka um. Shushi rian ni 7 chung ka tuan thluahmah ko 😛\nTCP-2: Zeitindah ramdang na phak ning a si?\nULT: 2013 ah US ka phan, ka u le pathum he kan um.\nTCP-3: Paih na rak i awtnak le bual na co hmasa biknak?\nULT: Paih kaa awtnak hi kum 5 hrawng ka rak si lio in a si cang. Bual ka co hmasa biknak cu 2016 kum Dallas CND ah zatlang he zuamcawh he bual k arak co.\nTCP-4: Ramleng na phak hnu ah bual hi voi zeizat dah na co cang?\nULT: Ramleng ka phak hnu ah bual hi voi 11 hrawng cu ka co cang, Pathian thawng in. A dikthliar cu kaa chingchiah ti lo.\nTCP-5: Tutan zatlang le zuamcawh paih ah a pahnih te in bual na comi cung ah na feeling?\nULT: A si, tutan zatlang he zuamcawh he bual ka co cu kaa lunghmuih tuk hringhran. Pathian ka thangthat. Laimi chung ah mah tluk a sunglawi bualco an um rua lo, ka theihmi chung ah!\nTCP-6: Laimi nih zeitluk in dah paih hi tha kan pek awk a si tiah na ruah?\nULT: Laimi a simi paoh nih kan Lai paih hi kan dirkamh a hau ti ka ruah. Zeicahtiah cun, Kan Laimi nih kan i ngeihmi lentecelh cu Lai paih lawng hi asi i mizapi siseh, aa paimi siseh, tha kan pek i kan tanh i kan dirpi cio a hau.\nTCP-7: Hmailei ah tah naa pai rih ko lai maw? Atu ah nangmah an zuamcawhtu um hna sehlaw na tlai hna lai maw?\nULT: A si, kaa pai thluahmah ko lai. Pathian nih damnak a ka pek ahcun, bualco nakin kan Lai paih a thancho hi ka duh deuhmi a si. A ka zuamcawhtu an um i mizapi nuamhnak ding a si ahcun ka tlaih ko hna lai.\nTCP-8: Hmailei ah kan i paihning kong ah zeital thlenremh na duhmi a um maw?\nULT: Kan i paihning hi a tha tuk ko ti ka ruah. Nikhat hnu nikhat in a thangcho chin lengmang ko. Aa paimi nih ziarngeih lo le paih tlangtla nih tanhmi ngeih lo ahcun a thangcho chin thluahmah ko lai.\nTCP-9: MMA tibantuk ah i thuat ve ding saduhthah na ngei maw?\nULT: Atu tiang cu ka ngei rih lo.\nTCP-10: Paih le gym tuah hi a biapi maw?\nULT: Laitlang lei ummi an si, ramleng ummi kan si ah paih a uarmi le aa paimi caah gym tuah hi a biapi tuk. Gym tuah hi i paihnak ca lawng si lo in taksa ngandamnak le takpum dawhnak zong asi.\nTCP-11: Paih kong ah siseh, ramkip Laimi sin ah biacah le chimphuan na duhmi?\nULT: Ramkip i a ummi kan Laimi phun hawi hna nan zate in keimah Uk Ling Thang nih nan kut kan tlaih hna. Atu bantuk in hmailei zong ah kan dirkamh chin lengmang ko uh. Nan thapeknak thawng in paih a thang cho chin lengmang, nikhat hnu nikhat in! Cun, kan Laipa a simi nihcun rak kan paih pi cio uh, nang kan tei e, kei nih kan tei ee tinak lungput ngei lo in kan Lai paih hi dirpi in thanchoter chin cio hna usih. Nan dihlak cung ah kaa lawm.\nHika ah 2019 NAPC nih a tuahmi zuamcawh paih ah Uk Ling Thang nih world champion a conak video tawite zoh khawh a si.\nAtu lio ah North America Paih Committee world champion cu Uk Ling Thang a si. Amah a tei khotu an um rih lo. A luancia kum ah Rung Lian Ceu he an rak i pai i Rung Lian Ceu nih a rak tei. Cu hnu cun anmah pahnih an i pai ti lo. Atu lio dirhmun in cun Lai pathawng bik ah an zumh bikmi hna cu Uk Ling Thang le Rung Lian Ceu hi an si tiah kan theih.\nPhoto: NAPC facebook\nPrevious Miss Regina Noi Le The Chinland Post Biaruahnak\nNext Rev. Dr. Chum Awi Le The Chinland Post Ton Biaruahnak


CYLA General Conference Ngeih A Si - News and Media\nNihin Biangreithlep ni 6, 2022 ah CYLA Hall Lawngtlai III ah YLA Conference voi 29 -nak ngeih a si i, conference a zawh mi palai hna nih a ra lai mi kum 2022-2024 ah CYLA nih hma a lak ding mi ceihkhannak le CYLA hruaitu thimnak an ngei. Tutan YLA General Conference bia tlangtar ah ‘Ram le Miphun Humhak’ tiah thim a si.\nYLA General Conference hi President Pu Hc Vanlalruatpuia hruainak in thok a si i, Rev. Lalropeka Cinzah, Secretary, Central Mino Bu, LIKBK nih caanserh a hman. Ṭuanvo ngeitu hna nih report phunphun an pek i, cu hnu ah General Secretary Pu JH Lalrindika nih hruaitu hlun hna conglawmhnak a ngeih. Conference Palai hna biaceihnak nih a zulh colh.\nYLA General Conference a voi 29 -nak ah an ceih mi cheukhat hna cu:-\n1. YLA Golden Jubilee 2024 cu sunglawi taktak in lawmhnak puai tuah si seh.\n2. Lai holh cawnpiaknak lei ah kan ṭhanchoh khawh nakhnga CYLA nih hma la seh law, a herhninh in LADC cozah ṭuanpi si seh.\n3. Lairam chung pawngkam zohkhenhnak lei ah CYLA nih hmalak si seh.\n4. Lawngtlai District chung ah Institution of Rural Development Training Centre a um ve khawh nakhnga CYLA nih hmalak si seh.\n5. India North East State hna i District Council dang hna bantuk in dirhmun sang deuh ah LADC hi chiah a si khawh nakhnga CYLA nih hmalak si seh, ti le a dangdang hna an si. A ra lai mi kum 2022-2024 chung i CYLA budget ah phaisa ₹ 22,95,000 hmanding cu conference palai hna nih lungtling tein an cohlan fawn.\nTutan conference ah hin kum 2022-2024 chung hruaitu ding Office Bearers(OB) thimnak an ngei colh i, President ah Hc Vanlalruatpuia thim a si. Vice President ah F. Lalrothanga, General Secretary ah Joseph Lalhmingthanga, Associate General Secretary ah T. Lalremsanga, Treasurer ah R. Lalrampana le Fin. Secretary ah T. Rohlupuia hna thim an si. Tutan YLA general conference ah hin tlangkip in palai 563 an kal kho. Crd – TCP


Breaking News; Min Aung Hlaing Nih Chin State Khuapi Chungah Internet Line A Philh Than Cang! – The Cherry Par\nBreaking News; Min Aung Hlaing Nih Chin State Khuapi Chungah Internet Line A Philh Than Cang!\nMin Aung Hlaing Nih Chin State Khuapi Chungah Internet Line A Philh Than Cang!\nA tang ka langhter mi khua hna hi Internet line phih ding an si. Paletwa cu tuzaan in Internet an phih tak cang\nThantlang khuapi, Falam khuapi, Tedim khuapi, Tonzang khuapi, Matupi khuapi, Mindat khuapi, Kanpetlet khuapi le Paletwa khuapi hna an si lai, tiah thawngpang theih a si.\nCun, Magway Region; Gangaw khuapi, Myaing khuapi, Htilin Khua chung cu Internet line an phih lai lai, tiah zanlei deuh ah thawngpang theih a rak si.\nRalhrang nih Chin ram cheukhat Internet line an phih cang. Nihin zaan lei ah Thantlang khuapi, Tedim khuapi, Mindat khuapi, Falam khuapi, Matupi khuapi le Kanpalet khuapi Internet line an phih, cun tuzaan lila ah Paletwa khuapi, Gangaw khuapi, Myaing khuapi le Htilin khuapi (Magway regeion) an phih nolh.\nZeiruang ahdah an phih, Mui lak ah zei dah tuah an timh timi cu ruahchung khawh cio a si. Pathian nih venghrim cio hram hna seh.\n← Ho tal nih hi pa Salai Lungthli Tum hi tha tein rak chimtuah u!\nBreaking News; Hakha khua hmun tampi ah meithal le bomb thawng a thang →


Kan Chinram Paletwa Buaibainak Kongah Zeiruang Ah Dah Chin State NLD, UDP Le USDP Dai Zerzuar Pi In An Um Ko Hnga! — Chin Miphun Tlangau\nKan Chinram Paletwa Buaibainak Kongah Zeiruang Ah Dah Chin State NLD, UDP Le USDP Dai Zerzuar Pi In An Um Ko Hnga!\nMarch 17, 2020 Salai Ephraim MYANMAR 0\nKan Chinram a si mi Paletwa ram kulh chungah AA tapung pawl hna nih duh paoh in an cawlcang i,an Duh le an mit a thi deuh mi Nu hna cu ningcang lo in an sualpi hna,Ngakchia thlu lo,Tar thlulo an tleih hna i an thah cuahmah hna ti cu ni fa tin in thawngpang theih a si.Kokek ralkap kan i ngeihmi CNF-A zongnih Kawl Cozah ralkap he biachahnak an tuah mi ah phomhpian hmasa si cu an duh fawn lo.hi ruangah mipi thinlung cu a fak hringhran ko cang!\nCun,kan theih bantuk in March thla ni 14 ah khan Paletwa Chin mi,minung 11 hna cu AA tapung le Kawl ralkap kah-doh nak ruangah thah an si.March thla 15 ah Chin mi,minung 9 thah an si fawn.March ni 16 ah thil cangmi kan theih dih.Paletwa ram kulh chung buaibainak konghe pehtlai in CNLD (Kokek party/Chin party)nih cun a ram or a ta a si mi cu a zoh sawhsawh khawh lo caah Statement cu a chuah.asinain CNLD nih hin zei ngaingai cu a tuah kho lem rih lo nain a ram a si mi a humhim nak kha a langhter tik ah mipi zong kan hna angam deuh.\nHi lio ah ruah awk ngai a si mi cu zeiruangah dah Chin State NLD, UDP Le USDP hna hi dai zerzuar pi in an kan um hnawh ko hnga ti hi a si?a ngaingai kan ti a si ah cun Paletwa ram buaibainak kongah cun Chin National party lawngin silo Chin State NLD, UDP le USDP hna zong an cawlcangh awk ngai cu a si!hi buaibai nak hi Ruling Party NLD, Chin cozah nih biatak tein vun cawlcang sehlaw a chia lei nak in thil t’ha lei cua pangh hrimhrim dingmi a si ko.\nCun,a tu hi CNF / A cu Conference an neih cuahmah lio a si.CNF/A nih hin kahdeihnak NCA minsen cu an thut ko na in Paletwa ram chung buaibai nak kongah Chinram le miphun an humhim nak langhter nak caah Statement pakhat tal an chuah ve lo a si ah cun mipi nih sual phawt phu te an si lai.CNA/F chim lo Paletwa ram kongah cun CSO le Media lei zong nih mah le ti khawh tawk cio in t’an kan la cio.a bik in hi tibantuk thil a can lio ah cun a party ah kan buaibai awk a si lo i,a miphun tu in kan t’an rual a herh bik.\nChin miphun huap in (NATIONAL) MOVEMENT tuah ding kan si naan,cu thil tuah dingah cun kan Chin miphun nih kan tlinh rih lo caah a si. party level ah hin Chin miphun cu aa za rih mi kan lo.Paletwa buaibainak kongah ZCD lei zong zei hmanh an tuah mi theih awk pakhat hmanh a um rih fawn lo.Kawl thluak kan theih lo ruangah kan Chin mipi nih kan tuar cuahmah cang.cun,Paletwa ram buaibai nak kongah kan Chin miphun cu kan mual a pho cuahmah i hruaitu t’han kan um lo ning le Chin miphun kan lung a rual lo ning hi miphun dang nih an theih chin lengmang i zei ah an kan rel lo chin lengmang lai ti cu a fiang taktak.zeitluk in dah hruaitu t’ha kan herh ti le zei tluk in dah lungrual kan herh ti cu nang mah tein i ruak ve ko cang.\nKan Chinram Paletwa Buaibainak Kongah Zeiruang Ah Dah Chin State NLD\nUDP Le USDP Dai Zerzuar Pi In An Um Ko Hnga!\nVawlei Cung Ram Zei Maw Zat Cozah Nih Biakinn Le Sianginn Vialte An Khar Nak A Ruang Hi Coronavirus Ruang Lawngah A Si Loh\nKawl Ralkap Nih Russia Ram Sin Ah Raltuknak Vanlawng A Cawk Mi Cu Paletwa Chin Miphun Hna Sin Ah Hneksak Nak Caah Bomb A Thlak


Pi Ui Cer Le Pi Van Bawi Zi Tuanbia Tawi – THE CHINLAND POST\nPi Ui Cer Le Pi Van Bawi Zi Tuanbia Tawi\nCity Hunter| 2018 June 1| May 31 zan, Hakha innkangh ruang ah a paammi nufa hna Pi Ui Cer (kum 87) le Pi Van Bawi Zi (kum 49) cu June 1, No.1 thlaan ah ruak cung i a hmanung bik caanhmannak le vuinak an ngeih cang hna. Ruak cung i a hmanung bik caanhmaannak ah Pi Ui Cer le Pi Van Bawi Zi tuanbia tawi catlap in an chuahmi zapi rel khawh cio ding in kan in hrawmh hna.\nA pa min : Pu Mang Hlun\nA nu min : Pi Za Thluai\nA va min : Rev. E. Mang Kio Thang\nChuahpi unau : Pi Ui Cer, Pi Ngun Par (tleicia) le Pu Mang Hlei (tleicia) an si.\nA fale : 1) Pa Ni Ceu (tleicia), 2) Pi Ngun Ci +Pu Ram Luai (tleicia), 3) Pu Ngun Hram (tleicia), 4) Pi Zing Thai + Pu Cin Puai (Malaysia), 5) Pi Sui Fom (USA), 6) Pu Tum Cung + Sayaci Khai Cin (tleicia), 8) Andrew (tleicia), 9) Pi Van Bawi Zi, 10) Pastor E. Sui Ling Thang + Pi ngun Pum, 11) Pa Thang Ding (tleicia), 12) Pa Thawng Cin Mang (tleicia) an si.\nA tule : Tu 26 le Tuchin 26 a hmuh ta manh hna.\nPi Ui Cer cu 1931 ah Hakha Khuathar ah a chuak. 1944 ah Rev. E. Mang Kio Thang he an i um i fanu/pa 12 an hrin hna. A va Pathian dawtnak a theihtertu lawng si lo in Pathian rianthiang tuantu a si khawhnak ding caah thlarau thazaang petu kan Nu a si i a va riantuannak ah zumhtlak te in a dih dongh tiang a bawmtu Pastor nupi tha a rak si. A thih tiang a dih donghnak tiang in tu le fale hna cawmtu, zohkhenhtu le dawtu kan Nu a si. Zion kan Nu thluachuah a kan halpiaktu a si.\nPi Van Bawi Zi cu 2006 in Australia ah a fapa David Thang he khua an sa. Hringtu a nu dam lo ruang ah a nu conghhram ding in a rak tlung i a conghhramh lio ah atu bantuk in ngaihchiatnak kan ton hi a si.\nNgaihchiatnak kan ton ri in a kan hnem i a kan hraamtu TABC le Thantalng khuachung khrihfabu dihlak, CBC, HBC, HTBC le zapi nan cung ah chim cawk lo lunglawmhnak kan ngei. Pathian nih thluachuah in pe ko hna seh tiah Taantaakmi Chungkhar nih caanhmaannak catlap chung ahcun an tial.\nMay 31 zan Hakha innkanghnak in a paammi (a thimi) cu Pi Ui Cer, Pi Van Bawi Zi le Pi Hliu Ngo (A Han Nu) an si. Anmah pathum hi mei nih a kangh hna i mei an hmih dih hnu le a thaizing khua ceu hnu pi lawng ah an ruak an hmuh in an char hna. Inn pahnih le Dawrkhan inn pakhat a kaang. Hi a kaangmi chung ah dawrkhan 5 aa tel. Inn kangh aa thawknak hi Pi Ui Cer te inn, an coka mei in aa thawk. Mei kangh hram aa thawk caan hi suimilam 1:45am hrawng ah a si tiah kan theih.\nPrevious Kanpetlet Peng NLD Nih Thimnak I Cuh Loin Duhlonak Langhter An Timh\nNext Chinram Tanghra Result: Minung Pahnih Nih 5D An Hmuh\n1 thought on “Pi Ui Cer Le Pi Van Bawi Zi Tuanbia Tawi”\nA phun tah zei dah asi. Chin mi asimaw ti Hal nak


February 9, 2019 – THLIZIL THAWNGPANG\nZawngtah Ei A That Lonak Hi Rak Rel Hmanh\nZawngtah ei a that lonak kong rak rel Laimi nih kan meh thawngbik ah kan hamn vemi cu Zawngtah hi a si. Zawngtah hi Laimi lawng si loin vawlei cung ram tampi nih an ei\nTuchan nungak cu an make-up a chak tuk i chuahsual a fawite Tu chan cu nan theih cio bang facebook chan a si babtukin facebook ahcun dawh dih kan si cio hna. Camera a thami\nHakha Lamtonnak Dawr Mifir Nih An Boh Tangka Tamlak An Fir\nFebruary 9, 2019 Chokhlei Par Chin\nHakha Lamtonnak dawr mifir nih an boh tangka sing hleihnih an laak ——————————————————————- The Hakha Post Hakha Dawrthar lamtonnak zawn Za Tawng nu dawr cu February 8 zaan ah mifir nih an boh i tangka\nKawlram Nih Indonesia Nga Tlai 23 A Tlaih Hna\nFebruary 9, 2019 Chokhlei Par Myanmar\nIndonesia Ngatlai Myanmar nih an tlaih hna Tanitary ramthen Kohtong myone Myanmar rili chung ah phungning loin nga a tlaitu Indonesia minung 23 cu an nga tlaihnak Sethle he Myanmar cozah nawlngeitu nih an tleih\nMandalay Khuapi Thangchiat Tu A Rannak In Tlai Uh An Ti\nMandalay min a chiatter tuk, a rannak in tlai uh an kan Mandalay ah tihin thil a cangmi cu mipi an thinhung taktak. Mipi nih a rannak in nawlngeitu hna nih tlai uh an ti.\nLemcang Min Maung Kun Lungrethei In A Um Ko\nLemcang Min Maung Kun lungrethei in a um ko Myanmar lemcang minthang a simi Min Maung Kun cu a tu lungrethei taktak in a um lio a si. A ruang a fale pahnih damlonak ruang ah sizung\nMinung Tlaumi Kawlnak\nHmanthlak i kan hmuh mi Kalay peng, Saikhua ah a ummi Pu Phun Za Dal i a fanu a si. 7.2.2019 zan sml 9:00 hrawng ah khan an inn in a chuak i a rak\nZahan Ah Thilri Zeihmanh Chuah Manh Loin Inn A Kang Dih\nZahan ah an in a kang dih Mizoram Aizwl khuapi kiken ah minung umnak inn pakhat cu an thilri zeihmanh chuah manh loin an umnak inn a kang dih. February 8, 2019 zan sml 8:00\nMalaysia Kal Ding Minung 30 An Tlaih Hna\nMalaysia kal ai timmi minung 30 an tleih hna Bangladesh ram Cox’s Bazad in Malaysia ram ah a kal dingmi Rohinya ralzam minung 30 hna cu hriamtlai puaisa kut in kan khamh hna tiah Bangladesh


Nilen Parmawi: Ka zaan mang hi a tak ah si ter ka duh. Asinain, ka tuah (tlai) kho lo. I ṭhangh zong ka duh rih lo-VIDEO – Chin World News Evening\nNilen Parmawi: Ka zaan mang hi a tak ah si ter ka duh. Asinain, ka tuah (tlai) kho lo. I ṭhangh zong ka duh rih lo-VIDEO\nSeptember 5, 2020 September 5, 2020 Salai Van Chin Celebrity News\nKan farnu Nilen Parmawi a celh hrim lo. A dawtmi zuun tlem in a um peng rih. Atu hi a dawtmi “John Mang Cung” nih mual a liamnak hi a kum 2 nak a si cang. Nihinni tiang a philh rih lo, ti a fiang ngaingai. Tutan zongah Nilen Parmawi nih a darling a philh lonak kong le a ngaihnak kong a taarmi kan rak taar chin.\n“Atu lio cu zaan tlaipi ah ka mang ah ka hmuh lengmang ee. Ka zaan mang ah a dam rih ee. Ka zaan mang hi a tak ah si ter ka duh. Asinain, ka tuah (tlai) kho lo. I ṭhangh zong ka duh rih lo. Nilen nih ka ngaih bantukin amah zong nih a ka ngai ve lai tiah ka ruah. A liam taak hnu cun mitthli he zing ka thawh caan a tlawm ti lo ee. Asianin zaan mang ah chung tonnak (ka hmuhmi hi) caan kaa ngeihmi hi lawm tuk ee. Ka ngaihnak hi a vui in vui thongkhat zong ka duh,” tiah Nilen Parmawi nih a ṭial\nNaite ah hi bantuk ṭhiamṭhiam in Nilen Parmawi nih Hniang 8|22|2020 ah amah pumpak Facebook timeline ah a darling he an hmanthlak taar in hitihin a rak taar,“Atu cun kum 2 liam cang, kan i duh ka tein atu tiang nikhat hmanh kan philh caan a um lo. Hi vawlei cungah hin rak um rih seh law cu, atu cun kan i duh nak kum 4 zong a luan ve cang hnga,” tiah a taar.\nA luancia kum 2018 Myanmar Idol Season 3 hlasak zuamnak ah Top 5 a phanmi kan naunu Nilen Parmawi cu Myanmar Idol aizuam cuahmah lioah a darling John Mang Cung Ling(tleicia) nih ruah lo piin mual a rak liam taak. Myanmar Idol Season 3 aizuam cuahmah lio zong a si i a rak celh ve hrimhrim lo.\nA dawtmi John Mang Cung Ling(tleicia) philh lonak hla ‘Going Crazy’ timi hla tiang a rak sak. Hi hla a darling caah a sakmi hla cu Chiapa 16, 2019 a rak chuak i Social media a rak linsa ngaingai. Cun, amah Nilen Parmawi hrimhrim nih a darling a philh lonak kong interviews an tuahnak le amah pumpak facebook ah azuuntlemnak bia tete a rak chim pah lengmang.\nNilen Parmawi cu a darling John Mang Cung Ling nih Pur 22, 2018 ah ruah lo piin mual a rak liam taak. A darling nih a liamnak in atu hi a kum hnihnak a si cang. A philh kho hrimhrim loh. A darling caah hla a sakmi le a hawile nih amah philh lonak caah tiin hla an sakmi zong a tanglei ah kan rak taar chih.\nVIDEO-A hawile nih amah philh lonak ca’h an sakmi.\nVIDEO-Nilen nih amah philh lonak ca’h a sakmi\nChirhchan: Nilen Parmawi\nLaipa Aa Kha a haa kiak dihlak tiangin Aibur khuami nih an velh\nKa nau hi zu a ding lo, kuak a zu lo nain mah tluk in velh a tawn cu ka celh lo A haa (kiakmi) cu a kheu ṭhan kho ti lai lo


Deutsche Rechtsalterthümer (Work) - Biddle Law Library - University of Pennsylvania Law School\nThe work Deutsche Rechtsalterthümer represents a distinct intellectual or artistic creation found in Biddle Law Library - University of Pennsylvania Law School. This resource is a combination of several types including: Work, Language Material, Books.\nThe Resource Deutsche Rechtsalterthümer\nContext of Deutsche Rechtsalterthümer\n
 Data from Deutsche Rechtsalterthümer - Biddle Law Library - University of Pennsylvania Law School
\nData Citation of the Work Deutsche Rechtsalterthümer


YANGON THLAAN PAKHAT AH NIKHAT I RUAK APHANMI LE RALHRANG BIACHIM – The Chinlung Post\nJuly 23, 2021 admin Kawlram 0\nYangon Thlaan Pakhat ah Ni Khat ah Ruak 500 Dengmang an Phan. Nizaan (July 22) ah Yangon ramtthen, North Okkalapa ah a ummi Yayway thlaanhmun ah mithi ruak 500 dengmang an phan, tiah mibawmtu pawl nih an chim.Zaanlei sml. 6:00 fai tiang ah mei in an khangh cangmi miruak 400 leng a si i, zaantlai hnu an khanghmi pawl he tuak ah cun 500 dengmang an si, tiah mibawmtu hna nih DVB ah an chim.


Australia Kal Umnak Thawngpang Thar! Biapi tukmi – Chin 11 News\nAustralia Kal Umnak Thawngpang Thar! Biapi tukmi\nPosted By: victor victor August 6, 2020


Khrihfa Mit In Muslim Zohnak - Senri Cazual\nRev. Tan Ceu Thang\nHlan lio ahcun Laimi nih ramdang mi ṭhit-vat cu rak doh ngai a si. Atu ahcun ramdang ah khua kan sa, an ti-rawl kan ei, anmah he kan i cawh len cang tik ah, ramdang mi ṭhit-vat hi doh awk a ṭha ti rua lo. Cu nak cha cun aa ṭhi-ummi an tefa hna nih Laimi sinak an thlau lonak tu khi i zuam deuh a hau cang. Miphun lei cun hrial awk ṭha lo in ramdang mi he cawh lulh kan si cang. Asinain biaknak lei mit in kan i ralrin ngai a hau ko tiah ka ruah. A hlei in Muslims he ṭhit-vat hi ralrin awk ngai ah ka chiah. Zeicahtiah mit in kan hmuhmi le hna in kan theihmi lengin an sining ah khin ralrin ding tampi a um rih. Cucaah an kong kan theih khawh nakhnga Muslims nun ning ah nu le pa i dannak tlawmpal in kan zoh hna lai.\nMuslim Thawhkehnak: Muslims cu kum zabu 7 hrawngah Mecca, Saudi Arabia ram (Middle East Asia) in aa thawkmi a si. Muhamad hi founder ah ruah a si nain a nupi hi founder a si deuh a titu zong an um. Muhamad hi ngakṭah a si i a pu (a pa nau) Abu Talib sinah a ṭhangmi a si. A pu hi Mecca khua-uktu, upat ngaimi, sipuazi lei zongah minthang, kuttang rianṭuantu zong a ngeimi a si. Muhamad nihhin a pu sipuazi ah khualtlawn le chawleh hi a bawmh tawn. A pu thih hnu ah rian chaang khotu a dang an um lo caah a pu nupi Khadijah nih Muhamad cu an pa rian pehzulhtu ding le a pasal caah a laak, ti a si. Cun, AD kum 610 ah Muhamad nih vancung mi Gabriel (jibril) he an i tonnak kong a chim tik ah a nupi Khadijah nih cun Pathian bia phortu Prophet na si tiah a ti. Cuticun, an kuttang rianṭuantu hna zong nih prophet ah an cohlan ve. Cucaah an umnak Mecca ah doh le hrem an tong i Madina khua ah an zaam, cuka cun an hung karh hi a si. Muslims pawl hi Abraham nih fapa pahnih a ngeihmi hna lakah upa deuh a simi, a salnu Harger he an hrinmi, Ismael chungchuak an si.\nMuslims ah Nu Dirhmun: Khrihfa biaknak zongah nu nihhin dirhmun an rak ngei lo ngai. Naite i Human Right an hung ṭhawn hnu lawngah nu thawchuah le au-awnh thawng a hung than khawh hi a si. Bible nakin Human Right nih an aw a chuahter deuh hna ti ahcun kan palh theng lai lo. Asinain Human Right zong nih an chanchuah khawh lomi cu Muslims nu pawl hi an si.\nMuslims nu cu an lu puanpante ikhuh phung a si. Cutikah Lukhuh bu in khual an tlawng i hnahnawhnak tampi an tong. Airport check-point ah lukhuh an phoihter hna tik ah an buai. Phoihter ah le an biaknak zei rel lo ah a tla, phoihter lo ah le thil ṭha lo le meithal hna an thuh khawh, tiah lunghrinh an si. Human Right nih an dirpi hna i, khual an tlawn ahcun an lukhuh a hau lo, freedom le right an ngei ve, tiah an aupiak hna. Asinain anmah Muslims nu lila nih an duh lo, kan lu puankhuhnak nawl right kan ngei, an ti ve. Lukhuh khi an caah a biapi ngaimi a si ve. Hanyang University i Professor Heesoo Lee le Sunmoon University i Professor Wonsam Lee chim ning ahcun an virgin sinak himnak caah an hmanmi a si, an ti. Zeicahtiah Muslim ahcun virgin lawng khi va ngei tlak ah an ruah. Muslim Moroco ahcun ṭhit-umh puai hi nili le zaanthum chung tuah a si. A zan khatnak ah mopa nih a nupi virgin sinak cu a ngiat lai i, a thaizing zingka ah monu bawngbi chungnawh ah virgin sinak thi a sen-rang cawh aa nehmi a um le um lo kha a nu sinah a zohter lai, ti a si.\nCun, Muslim nu pawl cu cuarpartan an si rih. Cucu vacung padang duhnak an ngeih nakhnga lo, tiah an tuahmi a si. Sex duhnak an ngeihmi hrawkpiak khan khi a si.Nain nu cuarpartannak nih khi nan caah thil ṭha lo tampi a chuahpi. World Health Organization chim ning ahcun nu cuarpartan cu sexual duhnak an a zor lawng siloin fa an hrin tik ah a nu he a fa he thih a fawiter deuh. Cun, zawtnak rungrul ṭha lo ngeih a fawiter deuh fawn, an ti. Zeicahtiah nu cuarpar an tan tik ah Doctor thiamnak le sicam ṭha tein tanpiaVl si lo. An nu maw an pi maw pakhatkhat nih coka naamtong, thlalang kuai, umkheng kuai, katkyi ti bantuk in tanpiak an si. Cun, thlopbulnak zong an tuah bak lo, cuarpar an tan dih in sirthlang ah an hrilh hna i, an thih le thih lo lawng an ngiat hna, ti a si. An thi tamtuk a chuah ca ah a thi lanmi an tampi. An thih lo hmanh ah an lungfahnak le cuarpartan an ṭihnak khi an nunchung an thlau kho ti lo, emotional zawtnak an ngei peng, ti a si. Hihi a taktak ahcun an bible (Qur’an) ah nu cuarpartan ding ti a um bak lo. Middle East lei in culture pakhat ah an hman i biaknak lei doctrine pakhat ah an cantermi a si. Atu ahcun an biaknak mit in cuarpartan lo cu nu thiang lo ah hmuh an si cang.\nMuslim ah cun nu nih man an ngeihnak cu sex lei pa diriamhtertu le fa hringtu an sinak te lawng a si. Cucaah nu cu thlaici tuhnak dum fate he tahchunh an si. Cun, Aliah Schleifer chim ning ahcun, nu nih fapa a hrinnak i a thih ahcun ‘a martin dying in Battle’ bantuk a si, a ti. Fapa a hrinnak in a thimi nu lawng khi van kai dingah an chiah hna. Nu cu 99% hi hell tla dingah an chiah. Hell hi nu ca ah sermi a si, a ti. Muslim ah cun nu nih fanu a hrin ahcun fa a hrin khawh bakin zei rian poh ṭuanter colh an si. Heesoo Lee chimnak ah cun fapa a hringmi lawng nih nithum in niruk tiang zohkhenh an tong i ni 40 chung dinhnak nawl an ngei, a ti. Cun, nu nih khualtlawn an duh ahcun va ngeimi nih an vale ṭhokhansa, va ngei lomi nih an pa le ṭhohkhansa lak hnu lawngah khualtlawnnak nawl an ngei, ti a si rih.\nMuslim ah Pa Dirhmun: Zei tik hmanh ah nu nakin an sang deuh zungzal. Muslims cu fa tampi ngeih khi an biaknak karhnak bik a si ca ah pa nih nupi tampi ngeih phung a si. A nupi nih sex diriamhnak a pek khawh lo ahcun dotla tein nupi dang a ngeih khawh. Cun, a nupi nih fa a hrin khawh lo ahcun nupi dang ngeih khawh a si fawn. A nupi a hnatlak lawngah nupi dang a ngeih khawh an ti nain, a thlithup in aa chiahmi an tampi. Nupi a ngeih ko bu ah a thla le kum rauh in khual a tlawn ahcun a diriamhnak ca ah caan karlak nupi zong aa chiah khawh rih. Cucu an phung nih a onhmi an si. Cu belte nupi pathum pali a ngeih ahcun a nupi le hna karlak ah hnahchuahnak a umter lai lo. An zate cungah dawtnak, chawva, phaisa lei zongah ruang tein a zoh hna lai, ti a si.\nBia funnak: Muslim ahhin ‘House of peace’ le ‘House of war’ tiah phunhnih an um. Annih cu biaknak lei lawng siloin Politic lei hrim ah hmuitinh a ngeimi an si. Muslims uknak hmun lawngah daihnak a um, an ti. Cucaah vawlei hi kanmah nih kan uk lawngah a dai lai, ti ruahnak he ral an doh lengmangnak hi a si. Cun, Muslims biaknak ah an luhpi khawhmi hna cu rammi sinak tiang an thlen hna. Uzbekistan, Pakistan, Kazakhstan ti bantuk ‘tan’ poh khi Muslims ram sinak langhternak a si. Cucaah hlan lio i ‘London’ ti a simi kha Muslims refugee an tamtuk cang ca ah atu ah cun ‘Londonistan’ ti a hung si cang. Muslims an sinak hrimhrim khi ram min ah an chuanchih cang. Korea zongah sianginn kai le rianṭuan in a rak lutmi Muslims hi 100,000-200,000 kar an si i, Korea Muslims hi 35,000 an si cang, tiah Hankook IIbo web nih 2009 article ah an tial. Atu cu an karh chinchin cang. Itaewonah khin Muslim rawl dawr pathum an um, kan hawile he kan va ei bal. Cun, Muslim Mosque (biakinn) le book store nganpi zong a um. Korea nu-ngak nih ramdang pa vat an uar ve hoi cang i, Muslim a va i piatana a tongmi an tampi cang. Ava nih nupi dang a rak ngeih a theih ṭhan tik ah sock in a thideng i biaceih zung tiang a phanmi Korea nu zong an um len cang. Market tampi ah Muslim rawl thiang (halaal food) zong an zuar len cang. Cucaah Korea Khrihfa tampi an thin an i domh len cang. Kannih Laimi zong nih,kan ram ah siseh ramdang ah siseh, Muslim sining theih loin nan ṭhit-vat sual hna ahcun phoih khawh lomi hrikual ah nan i ngerh a si ko lai. Nu an namneh ning khi nan celh hnga maw? Na va nih nupi pathum li te khi ngei sehlaw, zeitin?\nNote: “Understanding of Muslim” class kan cawnmi chungin ka khomhmi an si.\nNextPa Ni Tuanbia Tawi (A Brief History of Father’s Day)\nLAIMI LE KOREA


Khah Aung La N Sang Aa TThuat Than Cang Lai Hih - TIMES OF CHIN NEWS\nKhah Aung La N Sang Aa TThuat Than Cang Lai Hih\nPosted By: thawngthawng April 20, 2021\nMyanmar Ram chungin MMA aithuat mi Aung La N Sang cu a rauh hlan ah tthuat than ding a si cang. AUng La N Sang cu vawlei cung minthang MMA fighter a si ban tuk in a tu ai tthuat din gmi puai zong ngeih a um tak tak. Aung La N Sasng cu a ra lai mi April 28 ah Rusia pa Vitaly Bigdash he an i thuat than lai. Vitaly Bigdash le Aung La N Sang hi a tu he hin a voithumnak an i thuat a cang lai.\nVoikhat ve ve ai tei mi an si caah a tu hi a voithum an tthuat ter than nak hna a si. Aung La N Sang cu tuan deuh ah Reinier de Ridder he an i thuat i Reinier de Ridder nih chikhat teah a tei colh. Reinier de Ridder nih chikhat teah a tei caah an i tthuat than colh lai tiah mitam pi nih zumh a si, nain a tutiang Reinier de Ridder he i tthuatnak kongah thanwgpang zeihmanh a um rih lo.\nRelchap >>> UN nih Myanmar ram cu Syria bantuk in a cang sual lai an phang. Asinain Syria bantuk a si lai lo. NUG a nung i, hriamtlai vialte an tho i, mipi an cawl ahcun Ralkap cu an nung in tlaih colh an si te ko lai. Russia le China zong an cawl manh lai lo. April 24 ah ASEAN Submit cu Indoneasia ram ah tuah a si lai i, cu ahcun Min Aung Hliang cu kai a timh tiah Thailand ramleng vuanci nih a chim i, mahhi ralkap dirhmi SAC hi ASEAN nih dotla ah a cohlang tinak a si lo tiah thaimcoter in an bia an peh. A kai hrim an kaiter ding a si lo nain,…\nUS House nih Min Aung Hlaing dandatnak bill cu an passed cang i, tuhi Senate ah an chuahpi cang lai. A case an tuahmi cu, Rohingya, Genocide case in sualphawt ding lam an vih. An cawlcuahmah lio a si ve. Kawl Ralkap nih CNF camp tlawn ding an halmi hna cu CNF kan pale nih an reject hna. CNF kan pale nih biakhiahnak an tuahmi cu puitling biachahnak a si tiah ka ruah. Asinain Kawl ralkap cu an zer tuk caah, zei tik caan paoh ah, zaan ttim an ih liopi tbk ah an nam khawh hna caah, CNF nih defense thate in an ilak cia cang lai tiah zumhnak ka ngei.\nNUG cu Shan, Wah le AA tbk an itel rih lomi hi NUG an uar lo/ pawm lo caah si loin, anmah Shan State, Local politics chung ah thate in biaruahnak an ngei khawh rih lo caah a si lai tiah ka ruah. AA an itel lo cu, an Pu, Wah pawl mithmai an zoh bia a si lai tiah ka ruah. Min Aung Hlaing cu aa chauhsual cikcik cang. Myanmar ram cu, fail state dirhmun kan phan. Cozah an ser kho naisai lo.\nMah lio ahhin, NUG nih Federal army an von dirh lai. Federal Army ngaingai a von dirh khawh hlan ah “People Defense Force” cu emergency in a dir lai tiah an von chim cia cang caah, People Defense Force an cawl ahcun, anmah Ralkap chung lila zong People Defense Force ah aa tthialmi an um len te lai. Cucaah, tutan cu kum 70 chung a kan uktu ralkap, an hram in phawih in, hell ah thlak viar nak caan an phan lai tinak a si.\nGeneration Z pawl hi zei tluk indah an lung a thian i, an nun aa dawh. An ral a that timi cu tulio buainak nih a fianter ngai. Cu lio ah kum 50 in cunglei, generation X pawl hi zeitluk indah popular le credit an uar i, hruaitu tuan hna an duh timi le zeitluk indah an ral a chiat timi a fianter ngai ve. By Zasang Cinzah


( OIC ) Nih Rakhine AA Hruaitu Tun Myat Naing An Tleih Taktak Cang Lai – FIAKFAIROCK\n( OIC ) Nih Rakhine AA Hruaitu Tun Myat Naing An Tleih Taktak Cang Lai\nBy vakok tlang on October 28, 2020\nOrganization Islamis Cooperation( OIC ) Nih Rakhine AA Hruaitu Tun Myat Naing An Kai Taktak Thlang Ding. Organization Islamis Cooperation( OIC ) Nih Rakhine AA Hotu Tun Myat Naing An Kai Taktak Thlang Ding.\nMai Sofia October 27, 2020 . Organization Islamic Cooperation ( OIC ) nih Rakhine AA hruaitu U Tun Myat Naing An tleih taktak canglai ” tiin Opera Entertainment Myanmar pawl nih an chim\nA biapi bik cu OIC le American lei pawl i bawmhmi Dolar 30 millions a lak i a hmang ruangah asi bik. OIC nihcun Rohingy miphun pawl caah an pek nan AA hruaitu Tun Myat Naing nih Rohingy hrang phaisa hmang loin a dang a hman ti asi .\nRakhine AA hruaitu Tun Myat Naing cu OIC i kawhmi Phaisa millions 30 Dolar caah rak simpfiang tu dingah an sawm peng nan U Tun Myat Naing cu a kal duh bal lo..\nOIC nih biatak ten an van cawlcangh ahcun AA hrangah zamnak le i dornak hmun tlannak hmun an nei ti lo i Tun Myat Naing zong umnak ram le hmun a nei ti lai lo. Video ah hin a fiang chinchin.\nKawlram Ah Kum 15 Nungak An Hlen Ning Cu A Fak Ko Mu, Video An Lakchih Chinchap Rih Hoi\nMyanmar Ram Ah Certual An I Cuh Ruang Ah Fak Tuk In An I Vua Ciammam Hna i Minung Pahnih Nunnak A Liam\nLai Nu Pawl Kawl Camera Man Nih An In Hlen Sua ” Photo Dawh Tak In Kan Thlak Lai ” Tiin Camera Man Pawl Nih Nungak Pakhat An Bomh I An Va Sawksam Taktakl Hna Lai Ti Phan Um Tuk\nBuchohkyi A Rak Tuan Cang Mi U Khin Nyut Te Nupa Covid-19 Zawtnak An Nei I Lungre Thei Ngai In An Um, Zumtu Pawl Sin Ah Thlacam An Cah Hna


Breaking Kalay Kah Doh Nak Ah Ralhrang 10 Leng An Thi Cang – Lai Lungrawn Post\nBreaking Kalay Kah Doh Nak Ah Ralhrang 10 Leng An Thi Cang\nJanuary 6, 2022 January 6, 2022 admin Thawngpang\nNihin kalaymyo pawng Hakha lay le yisoe kar ah i kah dohnak fak ngai in a chuak than. hi kah doh nak hi tuzing 9 am in zanlei 4 tiang deng an ikap. Tutan ah mipilei ralkap nih ralhrang hna cu hmunrem in an rak bawh cia hna i sniper hmang in an rak kah hma sa khawh hna ralhrang lei thazang an i chapchin leng mang i Yisoe khua luh nak ah bomb an puah than hna ni hin cu ralhrang 15 an thi tiah PDF lei in theih asi.ralhrang lei zawng nih hriam ngan an hman len ca ah mipi tam ngai nih inn leh lo chuah tak in an zam a hau than tiah thawng kan theih.\nThawngpang tha tuk thei a si than ralhrang an bawi le pawl thah an si cang\nLung Thli Tum Nih CNA Le CDF Kan Pasal Tha Hna A Tthuat Tak Cang Hna


Trump caah hnangam ngai mi thawngpang pakhat amah nih a chim\nJanuary Ni 6 ah Electoral vote cu Congress Joint Session ah certify tuah a si lai. Zeibantuk thil a cang lai ti cu US mipi nih an thei duh tuk mi thil a si cang. President Trump nih Georgia State ah thawngpang tha a vun chuah pi than hoi cang. Trump nih Twitter le facebook ah a tial ning a cun, Georgia Election Data nih an langter ning a cun, Trump vote 17000 vote cu Biden lei ah thial a si\nMah hi OANN nih a phuan mi ah pakhat lawng a si, mah lo in thil dang, vote hlennak tampi a um rih. Mah vote an thial mi hi ka caah a za tuk cang, teinak ka hmuhnak ding caah tiin Trump nih Facebook le Twitter ah a tial\nAmak chin lengmang cang ko, Georgia Secretary of State Brad Raffensperger cu President Trump nih zahan ah phone in a chonh. President Trump nih biahalnak a tuah\nPresident Trump nih biahalnak a tuah mi cu Fulton County le Georgia state chungah vote hlenak kongah biahalnak a tuah. Fulton County ah cabuai tangah ballot ah lak mi le, Ballot an hrawh mi le mithi vote an thlak mi le thil dang a tel chi\nMah vialte President Trump nih a hal mi hna hi, Georgia State Secretary nih zeihman a leh khawh lo. Mah fialte hi a dik lo mi a si ti langternak tehte zeihman a chim kho lo.\nTrump nih mah bantuk in Georgia Secretary sin ah bia halnak a tuah i, thil sining a hal i, Georgia Secretary nih a leh kho lo mi cu mi tampi nih mak an ti ngai. Comment ah mi tampi nih an tial ning a cun, Democrat pawl nih teinak hi fir le hlennak hmangin coh an nih tim, thil dik hmangin teitu si i tim ding a si\nMah bantuk thil kongah thil sining dothlatnak an kalpi ding a si. Zeiruangah full audit an tuah ngam lo tiah mi tampi nih comment an tuah. Thawngpang a linsa chin lengmang cang ko. Source- Trump facebook\nBe the first to comment on "Trump caah hnangam ngai mi thawngpang pakhat amah nih a chim"


Bawipa Umpi Peng Ko Hna : KIA Le Ralhrangbu I Kahnak ah Ralhrangbu Tam Lak Te An Thah Hna – Buanchukcho\nBawipa Umpi Peng Ko Hna : KIA Le Ralhrangbu I Kahnak ah Ralhrangbu Tam Lak Te An Thah Hna\nJune 16 zinglei suimilam 7:45 thawkin Shan ram chaklei Kuatkhai peng Nampachi le Paco khua hrawngah KIA Brigade 5 tang Tatyin 39 le ralhrangbu i kahnak ah KIA ralkkap pakhat a nunnak a liam. Ralhrangbu lei thi le hliam an tam ngai tiah theih a si.\nI kahnak hi ralhrangbu nih KIA an Brigade 5 tang Tatyin pawl cawlcanghnak hmun Manping, Kalai, Paco, Lawmon lei a rak lut mi pawl KIA nih an dawi hna caah a chuak mi a si. I kahnak a fak ngai tiah theih a si.\nHi ka hmun hi KIA le ralhrangbu an i kah lengmang nak hmun pakhat a si. Tuzing ah KIA ralkap pakhat a nunnak a liam mi cungah kan lung a fak ngai. A thi mi KIA ralkap hi pa raltha a si caah kan ui ngai tiah khuami pakhat nih a chim.\nKuatkai pawng hi KIA lawng si loin Northern Alliance bu thum MNDAA, AA le TNLA pawl ralhrangbu kar ah i kahdohnak a chuah lengmangnak hmun pakhat a si. Ref; 7stars News. thechinpost\nthawngpang dang relchap : Ralhrang Nih PDF Nan Si Tiin Mino An Zumh Lo Mi Minung Pahra Bak An Tlaih Hna\nShweku ah an zumh lo deuh mi poh PDF nan si tiin ralhrangbu nih chungkhar cazin (အိမ်ထောင်စုစာရင်း) he an kawl i, June 13 ah mino 10 leng an tlaih hna tiah theih a si.“Thawngpang an theih ningin PDF he a pehtlaih tiah an theih mi minung hna an hlathlai hna, Cheukhat chungkhar cazin zong an chuahter hna.\nAtu ah an tlaihmi 20 hrawng an si cang. Inn pakhat ah pakhat an tlaih mi zong a si lo, a pehtlaih mi a si tiah an ruah mi cu an chungkhar ningin an tlaih hna” tiah khuami pakhat nih a chim.\nShweku ah palik sakhan an tuk pin ah ralhrangbu rasen phor mi tilawng hna cu mipi ralkap nih an tuk pah lengmang caah atu bantukin an tuah mi a si tiah theih a si.\nJune 4 le 9 ah Shwetu myoma palik sakhan cu tuk a si. Ralhrangbu Eidin a phor mi tilawng cu Chindwin tiva ah voi 5 hrawng kah a si cang. June 13 ah inn pakhat in minung 10 renglo le june 14 ah 10 leng an tlaih hna. An tlaihmi hna hi palik sakhan ah cheukhat, ralhrangbu sakhan ah cheukhat an chiah hna tiah theih a si. Source: KNG (TCP)\nLaiholh Video Tein Nizaan Chun Thawng Thanhmi Hi Rak Ngai Ve A Fiang Kho Taktak (+Video)


Philippines: Myanmar daihnak ding ahcun Suu Kyi 'aa tel hrimhrim' a herh | The Chin Express\nPhilippines: Myanmar daihnak ding ahcun Suu Kyi ‘aa tel hrimhrim’ a herh\nPhilippines Ramdang Vuanci nih, “Myanmar ram democracy ngahter ṭhannak ding ahcun Pi Aung San Suu Kyi aa tel hrimhrim a herh. Myanmar daihnak kong ceih paoh ah Suu Kyi aa tel hrimhrim a herh,” tiah tuni Zarhpini ah a chim.\nKan hnu zarh ah ralkap nih Suu Kyi kum 4 thong an thlak chapmi zong fak piin a mawhchiat hna.\nPhilippines Ramdang Vuanci Locsin nih, “Norway Ramdang Vuanci Huitfeldt bia kha ka kalpi ning bak asi ve. Myanmar ralkap nih ramkhel ruangah a tlaihmi vialte a thlah dih hna a herh, raltuk a ngol herh i nuhrin covo a upat herh.\n“Myanmar mipi an tuar tukmi hi ka celh hrimhrim lo. Ralkap lutlai pawl nih hin Suu Kyi phu he biaruahnak tuah hna sehlaw an ram hi democracy lei ah kirpi ṭhan hna seh ti kan duh,” ati.\nPhilippines Ramdang Vuanci Pu Locsin\n“Myanmar daihnak biaruahnak ah Suu Kyi aa tel lo ahcun pakpalawng asi lai. Upadi torlechang in taza an cuai i Suu Kyi nih ‘upadi ka buar lo’ ati ko buin atu karlak hmanh ah kum 6 thongdan an pek manh cang.\n“Taza an cuai zongah Suu Kyi cu aa tel hrimhrim a herh. Suu Kyi he biaruahnak tuah hi Myanmar ralkap nih zeihmanh an ṭih awk um lo. Myanmar ram democracy an ngahter ṭhan ahcun ralkap ca zongah a let in ṭha deuh.\n“Myanmar ram democracy ngahter ṭhannak ding ahcunn Suu Kyi tel lo a ngah lo. Suu Kyi he biaruahnak tuah ruangah ram buainak, ram ṭhencheunak le ramchung ral a chuak lai lo.\n“Cambodia PM nih naite ah Myanmar a tlawnmi zong kha ka thinlung dihlak in tha ka pek.\n“Myanmar daihnak caah ASEAN nih tuah ding 5 kan khiahmi kha tuah hrimhrim an herh. A changchang thengmang in tuah a hau lo. Tuah khawhmi paoh tuah hmasa thluahmah a herh,” ati.\nHmasa thawngpangSingapore PM: Min Aung Hlaing cu ASEAN meeting kaiter ding asi rih lo\nHnu thawngpangTrump: 2024 ah White House kan lak than lai


Thantlang Youth Association A Caan Thumnak Hruaitu Thar Thimnak An Tuah – THE CHINLAND POST\nThantlang Youth Association A Caan Thumnak Hruaitu Thar Thimnak An Tuah\nSalai Elvis| 2018 May 27| Thantlang Youth Association (TYA) a caan thumnak hruaitu thar thimnak cu Church On The Rock (COTR) biakinn May 27 ni ah tlamtling tein an tuah. TYA President hlun Pu Tuan Uk cu Saya Khua Lian Hmung nih a chan cang. Hi thimnak cu TYA mino Ganeral Meeting minung 31 hnatlaknak in thim mi a si.\n2018-2019 kum hnih chung TYA hruaitu ding hna cu; President Khua Lian Hmung (sianginn sang), Vice President-I Pu Tuan Uk (sianginn sang) le Vice President- II Mai Rem Hlei Par (zunghmun sang) Secratary Pu Bawi Ram Hu (Market sang), Pa Hlei Thawng (Zunghmun sang) le Pu Fung Lian Thang (TABC sang) an si i Treasurer Mery Van Cer Cin (Saihpiozi sang), a bawmtu Pu Rual Peng (Biakinn sang) le Nu Dawt Tin Zi (Lungtial sang) an si.\nTYA hruaitu i thimnak chungah Thantlang khuachungah sangthen pathum a um i a tlawmbik sangkhat minung pakhat cio OC chungah i tel kho dingin phunghram chungah a um bantuk in sangkhat ah minung pakhat/pahnih cio tel in thimnak an tuah hi a si.\nMah ni ah Thantlang peng Hluttaw palai Dr. Hmuh Thang nih a telpi hna i TYA caah a saduhthat le forhfial biachimnak a ngeih hna. Mah pin ah hruaitu thar a tlingmi hna nih biatawi chimnak zong an ngeih cio.\nTYA cu 2013 June thla in rak dirhmi bu pakhat a si. A bikin khua ram thianhhlimhnak le mino hna a kapkip in thanchoter, cawisan, mino i hawikomhnak caah pumpululh chuih zuamnak le a herhning in khua caah rian a tuanmi bu pakhat an si. Cozah nih phungning in Register zong a pek cang hna. A tu hi avoi thumnak hruaitu thimnak le thlennak an tuah cang tiah theih a si.\nPrevious Kalay Ah M3 Phone Dawr An Bauh I Handset An Fir\nNext Thantlang Ah Motor Pahnak In Pa Siang Cung Uk A Hmun Ah Thi Colh


Hakha Le Thantlang Rak Bawmh Dingah CDF Mindat An Ra Lai — Salai Ephraim Thawngpang\nHakha Le Thantlang Rak Bawmh Dingah CDF Mindat An Ra Lai\nChin miphun lungkhat tein kan dir i kan lung a rual ah cun kan ral hi kan tei hrimhrim lai.Albert ThangShing Mang fb cahmai ah cun mah tin a tar langh,”CDF-Mindat pasal t’ha hna nih CDF- Hakha le CDF- Thantlang”rak bawmh ding le rak dir kamh dingah kan ra lai cang lai tiah CDF-Mindat pasal tha hna um kal nak mui cawl vedio he a vun tar langh.hi kongah kei mah catial tu nih an ra bak tiah fehter ngam rih loh.\nRelchap: Farkawn lei ah a zaam mi Chin Ralzaam minung 10 sin in zawtnak an hmuh.Myanmar ram buainak ruang ah Mizoram, Farkawn lei ah a zaam mi Chin Ralzaam minung 10 sin in COVID-19 zawtnak hmuh a si tiah Farkawn khuami hna sin in thawng kan theih.\nFarkawn khuami pakhat nih, “Myanmar ram lei in kan khua ah a rak zaam mi hi an tam ngai ve. A rak lut mi poh cu COVID-19 zawtnak chek an si. Tutan kan chek mi hna hi hmun khat ah a ra mi minung 12 an si.\nMinung 12 chung ah pahra sin ah zawtnak hmuh hi a si,” tiah a chim. Zawtnak hmuh mi hna hi an dihlak in ngandamnak lei rian ngei hna nih an zohkhenh hna tiah theih a si.\nTagged Hakha Le Thantlang Rak Bawmh Dingah CDF Mindat An Ra Lai\nA Poi Kho Taktak Chin Ralzaam Farkawn Phanmi Minung Pahra Hna Sin Ah Pulrai Hmuh →\n← Chinram Khualipi Hakha Khua A Zaamtak Mi Cu Chinram Nan Chuahtak A Si Lai


Mithi Ruak Vuinak Kong Ah A Buai I Pakhat A Thi Chap (+Video) – TIMES OF CHIN NEWS\nMithi Ruak Vuinak Kong Ah A Buai I Pakhat A Thi Chap (+Video)\nPosted By: thawngthawng March 26, 2020\nAyeyarwaddy ramthen, Gyonepyaw myone, Zinpyunkung khua ah nihin 2020 March 25 ni zinglei sangah mithi ruak phum ding in an kalpi lio ah police nih lam an kham hna caah police le khuami kar buainak a chuak i police nih an meithal an puak hnawh hna. Police meithal puakmi nih khuami mipa 1 a nunnak a liam le phungki 1 hliamhma a tuar tiah theih a si.\nHi khua an buainak hi tu lawng siloin an buai tawnnak khua a si ti si. 2017 kum thok in a buaimi a si i tu bantukin an buai hi voi 4/5 a si cang ti si. An khua hi then hnih in an i then i khat lei le khat lei an i rem lo. An khuabawi pa nih mithi ruak phum tikah an kalpinak ding lam a tuahpiak hna.\nNain khatlei mithi khua nih cucu an zulh duh lo i khatlei khua nih an khua ah an tanter duh ve lo ti si i khuabawi nih nan kalnak an tuahpiakmi ah nan kalpi lo tiah an buai hna. Cu ti cun an buai thok i nihin tiang an i rem kho lo. Khatlei nih mithi a ngei tikah khat lei nih an khua chungin an kalter duh ve lo caah an mithi cu video chung kan hmuh bang in lam cungah an chiahta i police le meithattu hna nih an vui piak tawn ti si.\nNihin buainak zong cu bantuk thiamthiam in khatlei mithi a ngeimi hna nih khuabawi tuahpiakmi lam in kalpi duh loin, khatlei khua hna nih le an khua chungin an kalter duh ve lo caah an buai i minung pakhat a thih phahnak hi a si. Mithi ruak an kalpi cu lam cungah an chiahta than i police nih an lakmi video chung hmuh khawh a si.\nSource: Ayeyarwaddy Times\nCredit: Ca Hlun